İlk kəşfiyyat - Şəhadət aşiqləri\nDüşərgəyə get-gəl çoxalmışdı. Komandir çadırında keçirilən iclaslar əməliyyatın yaxınlaşdığına dair fikirləri təsdiqləyirdi. Bir gün qardaş Əbdi və qardaş Rza Əhmədi komandir çadırından çıxıb bizim çadırımıza gəldilər. Əllərində göydən çəkilmiş bir foto vardı və ona baxıb danışırdılar. Kəşfiyyata yeni gəldiyimizdən bizim bir şey anlamayacağımızı düşünmələri təbii idi. Dedikləri bölgələrin adları mənə tanış idi. Rza Əhmədi əlini şəklin üzərinə qoymuşdu: «Bura Mışdağdır, bura Riqabiyyə düzü, bu yol isə...»\nŞəklə diqqətlə baxıb Fəthülmübin əməliyyatının keçirildiyi bölgəni təsəvvürümdə canlandıra bildim. Şəkildə görünən bəzi yerlərin adları yadıma düşdü, özümü saxlaya bilməyib dedim: «Qardaş Əhmədi, buraya baxın, bu, kanaldır, bura Xələf-Şəmbəldir, bura da...»\n– Sən bunları haradan bilirsən?\n– Biz burada əməliyyatda olmuşuq.\nRza Əhmədi bir mənə, bir də şəklə baxdı, sonra qardaş Əbdiyə dedi: «Ağa Əbdi, bunu ver mənim komandama».\nBeləliklə, qardaş Əhmədi ilə Təkağacdakı kəşfiyyat bölməsinə getdim. Yolda fikirləşirdim ki, birdən bölgəyə dair məlumatım yanlış olar və tezliklə səhvim bilinər. Lakin çox tezliklə bildim ki, onlar da bölgəni yeni öyrənmiş və sözlərimi eşidəndə məlumatlı olduğumu düşünmüşlər. Təsadüfən, mən də bunu istəyirdim. Mən bölüyün bığsız-saqqalsız üzvlərindən idim və bu kimi məsələlərdə mənim kimilərə diqqət yetirmirdilər. İndi isə qardaş Əhmədinin özü məni önə çəkirdi.\nHüseyn Səfaşur, Rza Əhmədi, Rəhim Sarimi, Əlirza Həsənzadə, Firuz Vüfuri və Seyid Sadiq Eyvəzi1 ilə birgə Aşura diviziyasının ikinci briqadasının kəşfiyyat bölüyünün əsas heyətini təşkil etdik. Əmr verilmişdi ki, hər briqadanın öz kəşfiyyat bölüyü olsun, biz də həmin bir neçə nəfərlə ikinci briqadanın kəşfiyyatını yaratdıq. Orada mənimlə Firuz Vüfuridən başqa hamısı təcrübəli kəşfiyyatçılar idilər, məqamı gəlincə təcrübə və bacarıqları üzə çıxırdı. İlk günlərdə eşitdiklərim bölgəyə dair ümumi məlumatlar idi.\nBəzi adlar mənə tanış idi, bəzən də eşitdiklərimə təəccüblənirdim. Məsələn, deyirdilər ki, burada ordunun müdafiə xətti var və hər 2 kilometrdən bir tank yerləşdirmişlər. İki tank arasında məsafə çox idi və mən öz-özümə düşünürdüm: «Kimsə düşünməyibmi ki, düşmən gecə vaxtı bu ikikilometrlik məsafədən asanlıqla bir korpus yeridə bilər?! Yoxsa bilirlər və imkan azlığına görə başqa yolları yoxdur?!”\nŞəhid Behişti adına müşahidə postu 70 metr hündürlüyü olan bir təpənin başında idi. Bölgənin ən hündür yeri 82 metr idi və onun üzərində düşmənin müşahidə postu vardı. Seyid Sadiq Eyvəzi ilə bir neçə dəfə oraya durbinlə baxmağa getdik. İşin həssaslığını bundan da bilmək olurdu. Elə bilirdim ki, üç-dörd nəfərin düşmənin içinə girib bölgəni öyrənməsi hər kəsin işi deyil.\nTezliklə mənə də kəşfiyyata getmək əmr olundu. Daxili həyəcanımdan kimsəyə bir söz deməmişdim. Hərəkətdən öncə bölgənin həssaslığını və işin əhəmiyyətini izah etdilər və oraya dair bizdə ümumi təsəvvür yarandı: mühüm və hündür təpələr hansılardır, haradadır və s. Təhlükəsizlik məsələlərini də xatırlatdılar ki, əsir düşsəm, məsələ necə olacaq və nə etməliyəm.\nHərəkətə Riqabiyya düzündə «Beyt Raşid» və «Beyt Bis» neft quyularını birləşdirən və Çənanənin önündən keçən yoldan başladıq. Qumluqda 6 km. piyada gedəndən sonra Dərbədiyyə bölgəsinə çatmalıydıq. Dərbədiyyə Abbas düzünü Xələf-Şəmbəl düzünə birləşdirən yeganə yol idi. Oradan keçəndən sonra kəşfiyyat bölgəsinə yaxınlaşacaqdıq. Orada qaçaqçıların müharibədən öncə istifadə etdiyi bir keçid vardı. Fəthülmübin əməliyyatından sonra bizimkilər Dərbədiyyə çalasının hər iki tərəfindəki təpələrin üstündə ara-sıra səngər düzəldib pusqu qurmuşdular. Lakin onların qüvvə və imkanları az idi. Ondan o tərəf haqda məlumat toplamaqdan ötrü isə hələ tanımadığımız yerlərə keçməli idik.\nSəhər saat 10-da yola düşdük. Kəşfiyyat komandasının başçısı Əlirza Həsənzadə idi. Çox yavaş yeriyirdik. Dərbədiyyədən bölgəyə girib 3 km. gedəndən sonra İrzal-1 bölgəsinə çatdıq. Bir neçə söyüd ağacı ilə əhatə olunmuş İrzal-1-dən qərbə doğru təxminən 1 km. yarım irəliləyib İrzal-2 adlı oxşar mövqeyə, eyni istiqamətdə hərəkətə davam edib 5 km.-dən sonra bircə söyüd ağacının olduğu yerə çatdıq. Təsadüfən, o yerə də Təkağac deyirdilər və ora bizim ilk kəşfiyyatımızın sonu idi. Günorta saat üçdə heç bir xüsusi hadisə ilə rastlaşmadan çadırlarımızın yerləşdiyi Təkağaca qayıtdıq.\nİkinci kəşfiyyatım isə gecə vaxtı baş tutdu. Bu dəfə Seyid Sadiq Eyvəzinin başçılığı ilə hərəkət etdik. Hələ əməliyyat yolu çəkilmədiyindən Dərbədiyyəyə qədər piyada getməyə məcbur olduq. Oradakı qüvvə və imkanlarımız bir pusqu qədərincə olmasa da, ora bizim mövqeyimiz sayılırdı.\nİrzal-1, İrzal-2 və söyüd ağacı mənə tanış idi, amma söyüd ağacından Xala doğru davam edəndə ürəyimə qəribə qorxu düşdü. Dərbədiyyə kimi Xal da qumluq idi və qaçaqçılar sərhəddən keçmək üçün oradan istifadə edirdilər. Düşmən Xalın ətrafındakı təpələrdə pusqu qurmuş, özünü də minalamışdı.\nGecə əməliyyatında iştirak etmiş və hətta düşmənin pusqusu ilə vuruşmuşdum. İndi isə sayımız çox az idi. Düşünürdüm ki, görəsən, düşmənlər bizim burada olduğumuzu bilsələr, nə baş verər.\nSöyüd ağacından Xala qədər məsafə 2 km.-dən bir qədər artıq idi. Sanki qum təpələri kəlbətin dəstəyi kimi oranı mühasirəyə almışdı. Dərbədiyyəyə girəndə sanki kəlbətinə daxil olur, Xala çatanda isə çıxırdıq. Xala yaxınlaşdıqca qorxum da artırdı. Düşmən Xala yaxın təpələrdə pusqu qurmuşdu. Biz hətta lampaların zəif işığını da görə bilirdik. Hər tərəf bir-birinə bənzəyirdi, yalnız kompasın köməyi ilə hərəkət etmək olurdu. Yer salamat idi, hələ orada döyüş baş verməmişdi. Qışın yağışları təpələrin bəzi yerlərində otlar bitirmişdi. Qum tozunun qarşısını almaq üçün ağaclar əkmiş, bəzi yerlərə göydən qır səpmişdilər.\nXala yaxınlaşanda Eyvəzi dayanıb dedi: «Xaldan sonrakı sahənin minalanma ehtimalı çoxdur. Yaxşı olar ki, mina haqda daha çox məlumatı olan bir nəfər öndə getsin. Əgər mənim başıma bir iş gəlsə, bölgəni yaxşı tanımadığınıza görə burada sərgərdan olarsınız. Kim istəyirsə, önə keçsin». Uşaqların arxasında gizləndim.\nMina zərərsizləşdirmə təlimi keçmişdik, amma elə qaranlıqda və düşmənin yaxınlığında mina zərərsizləşdirmək hər kəsin işi deyildi. Hüseyn Səfaşur mətanətlə və əminliklə önə keçdi, biz də onun arxasınca yola düşdük. Xalın içində 1 km. gedəndən sonra hava işıqlanmağa başladı. O şəraitdə kəşfiyyatı davam etdirmək təxminən imkansız idi. Buna görə də, getdiyimiz yolla geri döndük və növbəti kəşfiyyat həyəcanı bununla başa çatdı.\nBu təcrübələrdən sonra gün ərzində dəfələrlə Xala gedib heç bir problemlə rastlaşmadan işimizi görüb qayıtdıq. Əslində, problem Xaldan sonra idi. Dərbədiyyədən Xala qədər 9 km. gedib-gələndən sonra komandirlərin ehtiyat xəbərdarlıqlarını eşidəndə öz-özümüzə deyirdim: «Bunlar da bizi ələ salıblar. Bu qədər ehtiyatla düz-əməlli kəşfiyyat aparmaq olmaz».\nBir dəfə Dərbədiyyədən Xala gedəndə bir avtomobil izi gördüm. Yoldaşımdan soruşdum ki, axı avtomobil burada nə edirmiş?! Biz Dərbədiyyəyə qədər 6 km. piyada, oradan da Xala yenə ehtiyatla gedirik, amma avtomobil buraya qədər gəlib...\n– Yəqin iraqlıların imiş. Bizim uşaqlarımızın belə ehtiyatsızlıq etmələri mümkün deyil.\nBir neçə gündən sonra öyrəndik ki, Sepahın komandirləri, o cümlədən, Quru qoşunlarının ovaxtkı komandanı qardaş Həsən Baqiri söyüd ağacına qədər maşınla gedirmişlər. Ondan sonra biz də ürəkləndik: «Kəşfiyyatçı qorxsa, bir iş görə bilməz!»\nVəlfəcr-hazırlıq əməliyyatı bölgəsində kəşfiyyata gedərkən ilk dəfə sistemli maneələrlə rastlaşdıq. Əvvəlcə tikanlı məftillər vardı, sonra minalanmış sahə gəlirdi; fişəng minaları, piyada, avtomobil və tank əleyhinə minalar cərgə ilə düzülmüşdü. Minalanmış sahədən sonra 200 metr boş ərazi vardı, ondan sonra yenə tikanlı məftillər, ardınca minalanmış sahə, sonra yenə 200 metr boş yer və sair. Maneələr İraq mövqeləri boyunca bu formada və 1 kilometr enində yaradılmışdı. Maneələrdən sonra eni 6 metr olan birinci kanala çatırdıq. Birinci kanaldan sonra yenə 1-2 kilometr enində sıx tikanlı məftil və minalarla dolu bir maneə gəlirdi. İkinci kanaldan sonra da müxtəlif formalı tikanlı məftillər və digər maneələr vardı. İlk müdafiə qüvvələri bütün bu maneələrin arxasında idi. Bundan əlavə, maneələrin arasındakı 2 kilometrlik ərazidə düşmən qüvvələri və pusqular yerləşmişdilər. Düşmən çox peşəkar iş görmüşdü. Təxminən qeyri-klassik və partizan kimi vuruşduğumuza görə elə geniş maneələr bizə təəccüblü gəlirdi. Həmin bölgə bir çox cəhətlərinə görə düşmənə önəmli idi. Səbəblərdən biri Bizirqan neft quyularının və əl-İmarə şəhərinin o istiqamətdə yerləşməsi idi. Bu maneə və kanalların arxasından keçən əl-İmarə-Bəsrə avtobanı İraqın şərqini cənub şərqinə birləşdirən yeganə yol idi. Arxadakı «Hur əl-himar» çayı böyük bir təbii maneə kimi alternativ yol salmağı imkansız edirdi. Elə Vəlfəcr-hazırlıq əməliyyatının məqsədi də İraqın şərq və cənub-şərq cəbhələrini bir-birindən ayırmaq, Bəsrə-əl-İmarə yolunu bağlamaq idi. Belə olduqda düşmən aşağıdakı cəbhələrini gücləndirə bilməyəcəkdi. Bölgənin əhəmiyyətini artıran başqa bir məsələ Dəclə çayı üzərindəki əl-Zeyr körpüləri idi. Avtobanın bir hissəsi həmin körpünün üzərindən keçirdi. Körpünün əhəmiyyəti barədə bunu demək yetər ki, onu təxminən bir briqada qoruyurdu. O körpü partladılsaydı, düşmənin yeni bir körpü salmaq üçün uzun zamana ehtiyacı olacaqdı və bu bizim üçün böyük uğur sayılardı. Müharibədə tam dağılmış sərhəd zastavalarımız İraq maneələrinin içində qalmış, onların əlaqə yolları get-gedə dağılıb itmişdi.\nBunlara əsasən, İraq tərəfi sərhəddə bir müdafiə mövqeyi qurub bölgə və maneələr üzərində ciddi iş görmüşdü.\nBiz 70 saylı təpənin başında oturmuşduq. Birdən Çəmu bölgəsinə kəşfiyyata getmiş uşaqların qışqıra-qışqıra sürətlə bizə tərəf qaçdıqlarını gördük. Onların arxasınca bir SUV avtomobili gəlirdi.\n– Baxın, maşın uşaqları qatır!\nDurbindən baxıb Əlirza Həsənzadəni və Rəhim Sarimini tanıdım. Əlirza qaça-qaça qumqumasının suyunu boşaldırdı. Rəhim Sarimi də qışqırırdı: «Hazır olun! Hazır olun!» Tez təpədən endik. Avtomobil təpənin yanında dayananda düşərgədəki kəşfiyyatdan olduqlarını bildik. Uşaqlar çox ləhləyirdilər; avtomobilin düşmənə aid olduğunu düşünüb bir neçə kilometr qaçmışdılar.\nEşitmişdik ki, bölgədə işləyən digər diviziyaların uşaqları bir neçə dəfə İraq kəşfiyyatçıları ilə rastlaşmışlar. Sonuncu dəfə isə Həzrət Rəsul diviziyasının kəşfiyyatçılarından birinin düşmən tərəfindən əsir tutulduğunu eşitmişdik.\nZaman ötdükcə briqadada kəşfiyyatçı çatışmazlığı özünü göstərirdi. Briqadanın kəşfiyyatçılarının bir qismi öz bacarıqlarını göstərmişdilər, azsaylı bir qismin də kəşfiyyat bölüyünə uyğun olmadığı üzə çıxmışdı. Nəhayət, kəşfiyyat bölüyünə bir qədər döyüşçü verdilər, amma əksəriyyəti işə yaramırdı. Onların bəzisini görəndə düşünürdük ki, axı cəbhəyə ilk dəfə gəlmiş bu uşaqlar necə bu bölüyə düşmüşlər! Bir neçə ayın içində özümün bu bölüyə gələrkən “kəşfiyyat” sözünün mənasını və kəşfiyyatçının işinin nədən ibarət olduğunu bilmədiyim günləri unutmuşdum. O vaxt bir dostumu axtara-axtara gəlib kəşfiyyata çıxmışdım. Mehdi Təcəllayi,1 Mehdi Dalani, Möhsün Əsməi, Mehdi Salmanpur, Məhəmmədrza Bəni-Həsən və Hüseyn Nuri də briqadanın kəşfiyyat bölüyünə qoşulanlardan idilər. Onların gəlişindən sonra qardaş Rza Əhmədi briqadanın kəşfiyyat bölüyünə komandir təyin olundu. O, özünə iki müavin götürdü: Bəni-Həsən icra işləri üzrə, Rəhim Sarimi isə əməliyyat üzrə. Onda kəşfiyyat bölüyünə avtomobil də verdilər. Uşaqların sözü ilə desəm, bölüyün vəziyyəti yavaş-yavaş yaxşılaşırdı.\nDəyişikliklər davam edirdi. Sepah əməliyyat korpusları yaratmağa başlamışdı. Bu məqsədlə Həzrət Rəsul, Aşura və Nəsr diviziyalarından ibarət on birinci Qədr korpusu yaradıldı. Qardaş Abbas Kərimi Qədr korpusunun kəşfiyyat bölüyünün, Məsud Şücaifər də Aşura diviziyasının kəşfiyyat bölüyünün komandiri təyin olundu. Tezliklə Həzrət Rəsul diviziyasının kəşfiyyat qüvvələri də Təkağaca gəldilər və ondan sonra təxminən müştərək fəaliyyətlər başladı. Həzrət Rəsul diviziyasının bəzi kəşfiyyatçıları Aşura diviziyasının hücumçu qüvvələrinə yol göstərirdilər, bizimkilərin də bəzisi hücum gecələrində bələdçilik üçün Həzrət Rəsul diviziyasına qoşulurdular.\nHəzrət Rəsul diviziyasının kəşfiyyat bölüyünün rəhbərlərindən olan qardaş Hüseyn Allahkərəm bəzən Qədr korpusunun kəşfiyyatçıları önündə çıxış edirdi. Əməliyyatda qələbə çalacağımız təqdirdə bizə verdiyi vədlər xoşumuza gəlirdi. O, bəlkə də uşaqları ruhlandırmaq üçün hərbi vəzifə və rütbə sözü verirdi.\nHəmin günlərdə düşmən mediası yalançı qələbələrindən dəm vurur, hətta əsirlərin adlarını da çəkirdi. İraqlıların məni də “əsir tutduqlarını” eşidəndə təəccübdən mat qaldım. İraq ordusunun kəşfiyyat şəbəkəsi nə qədər fəal imiş! Aşura diviziyasının ikinci qərargahından olan 200 əsirin içində mənim və Məhəmmədbaqir İbadinin1 də adı çəkilirdi. Düşmənin bu psixoloji hücumu həm döyüşçüləri, həm də yeganə məlumat mənbəyi radio və televiziyalar olan xalqı ruhdan salırdı. Düşmənin bu təbliğatı yalnız radio ilə məhdudlaşmırdı. Get-gedə uşaqların arasında da qəribə pıçıltılar yayılmağa başladı.\nBir neçə gün idi Qasim batalyonuna get-gəlimiz çoxalmışdı. Kəşfiyyat işində irəliləyişlərdən sonra batalyon və bölük komandirlərini bölgəyə aparıb yerləri yaxından göstərirdik. Qasim batalyonu düşmən mövqelərini yaran ilk hücumçu idi, biz də onun kəşfiyyatçısı. Batalyonun komandiri Yasir Zirək, müavini də Məhəmmədbaqir İbadi idi. Mən onların hər ikisini öncədən tanıyırdım. Onların orada olması mənim batalyona daha çox getməyimə yaxşı bəhanə olmuşdu. Bir dəfə Qasim batalyonunun komandir çadırına girəndə həmişəkindən çox deyib-güldüklərini gördüm. Biri dedi: «Hə, biri də İmam Mehdini (ə) görüb!»\n– Bu nə deməkdir?! İmam Mehdini (ə) görməyə gülərlər?!\n– Bilmirsən özlərindən necə əmrlər çıxarıblar! Guya ağa deyib ki, əməliyyata başlasanız, mütləq məğlub olacaqsınız. Çünki İmam Mehdi (ə) duasını oxumursunuz!\n– Guya birinə də deyib ki, mən kanalın içindəki balonların arxasında gizlənmişəm...\nUşaqlarda olan bu məlumatlara təəccübləndim. Biz o vaxta qədər kanal və düşmənin partlayıcı maddələrlə doldurduğu balonlar haqda kimsəyə söz açmamışdıq. Hücum gecəsi ümumi məlumatlandırmadan öncə bu informasiyaların yayılması əməliyyatın üstünün açılmasına səbəb olardı. Lakin iş o yerə çatmışdı ki, hər kəsin dilindən geniş informasiya ala bilirdik. İmam Mehdi (ə) ilə görüş iddiasında olanlar get-gedə heç kimlə danışmadılar. Bir dəfə bölgə haqda məlumat vermək üçün batalyonun komandir çadırına getmişdim. Oraya özünü lallığa vurmuş bir adamı gətirdilər. O, kağızın üzərinə belə yazdı: «Fərəc duası oxumadığınıza görə sizinlə danışmıram».\n– Mənim qardaşım, İmam Mehdi (ə) ilə görüşən adamın bu qədər ağlı olar ki, bu əlaqəni qorusun və ona-buna deməklə gözdən salmasın.\nBunları çox deyirdik. Bu işlərin mənfi təsiri o qədər böyük idi ki, döyüşçülər komandirlərin sözlərinə qulaq asmırdılar. Onlar uşaqların həssas nöqtələri üzərində dayanırdılar. Bəzi döyüşçülər inanırdılar ki, kimsə İmam Mehdi (ə) ilə görüşdüyünü desə və bir qədər də özünə ətir vursa, həqiqətən də görmüşdür.\nYalan-doğru məlumatlar və bəzi xurafatlar çox yayılmışdı. Bir dəfə batalyon uşaqlarının camaat namazına qatıldım. İmamlıq edən ruhani deyirdi: «Əsla qorxmayın, çətin bir şey yoxdur. Yalnız iki kanal var, bir qədər minalanmış sahə, tikanlı məftillər və qum üstündə yürüş. Bunları keçəndən sonra düşməni məhv edəcəksiniz!» Təəccübümdən qışqırmağa qalmışdım. Onun sözləri iki namaz arasındakı dini söhbətdən çox əməliyyatdan az öncə verilən informasiyaya bənzəyirdi.\nTezliklə digər batalyon və diviziyalarda da oxşar cərəyanların olduğunu öyrəndik. Mənbənin eyni olduğu bəlli idi. Diviziyanın birinci briqadasında iki nəfər də İmam Mehdini (ə) görmüş və uşaqların arasında yeni məlumatlar yaymışdılar. Tezliklə kəşfiyyatçılardan da bir nəfər imamı “gördü”. Adət üzrə bu məlumat da ağız-ağız dolaşdı. Bu cərəyanı susdurmaq üçün ciddi qərar verildi. Diviziya komandirinin əmri ilə Aşura diviziyasında belə xəbərlərin mənbəyi olan döyüşçülər həbs olundular. Onların bəzisinə qamçı cəzası verildi, bəzisi də cəbhədən qovuldular. Beləliklə, bu yalanlar bitdi.\nHər gün ötdükcə batalyonlar əməliyyatda iştirak etməyə daha çox hazırlaşırdılar. Təlimlər ciddiləşmişdi. Maneələri aşmaq üçün təlimlər keçirilir, saatlarla yük çantası ilə piyada yol gedirdilər. Bu, gündəlik təlim idi.\nOnlar gecələr təlimə gedib sübh namazına yaxın qayıdırdılar. Əməliyyatda iştirak etmək üçün fiziki hazırlıq baxımından belə məşqlər vacib idi. Maneə və kanallardan keçmək problemi nərdivan vasitəsilə həll olunmuşdu. Qərara alınmışdı ki, hər dəstə özü ilə 6 metr uzunluğunda iki nərdivan götürsün. Altımetrlik nərdivanı aparmağın çətin olduğu bilinəndə hər nərdivanı iki-üçmetrlik hissəyə böldülər. Nərdivanların kiçik bir qismi alüminiumdan, qalanı isə dəmirdən idi. Bundan əlavə hər bir döyüşçünün yük çantası və silahları da vardı. Düşünürdüm ki, uşaqlar bu ağır yüklə qum üstündə kilometrlərlə yol gedib yorulandan sonra maneələri aşmalı, pusqu ilə vuruşmalı və mövqeni təmizləməlidirlər. Görəsən, bunu bacaracaqlarmı?!


Mesarya Təhsil Evi - NCUK\nMesarya Təhsil Evi\nMesarya Eğitim Evi, küresel alana doğru mükemmel bir köprü oluşturan yeni bir merkezdir. Mesarya, qlobal cəmiyyətin inkişafına, biliklərin qorunmasına, qabaqcıl inkişaflardan faydalanmaq və bir gündən yaradılan yaradıcılığı təşviq etməyə üstünlük verməyi hədəfləyir.\nMəşəra müxtəlif növ müxtəlif qabiliyyətli fərdləri yüksək rəqabət dünyasına başlamışdır. Mesarya Təhsil Evi Kiprdə NCUK ixtisaslarının yeganə tədarükçüsü olmaqdan və regionda gələcək təhsilin yaradılmasını fəxr edir, bu tələbələrin təhsil dünyasına uğurlu keçidinə imkan verir.\nMəşərənin Veb saytını ziyarət edinMesarya üçün sorğu göndərin\nTələbəni NCUK-un hazırlıq qabiliyyətini öyrənmək üçün ingilis universitetlərinin qabaqcıl universitetlərinə yönəldə bilmək üçün heyecanlandıq. Hər bir insanın qlobal təhsil ambisiyasına yönəlməsinə sadiqik. Biz, Mesarya Eğitim Evi'nde, öğrencilerimizin başarıları sayesinde kuruluşumuzun mükemmelliğine kendimizi adamışız.\nMesarya Təhsil Evi ilə əlaqə saxlayın\nÜnvan: Girne Caddesi, No: 32 - Lefkoşa, Şimali Kipr\nTelefon: +90 392 228 4989 və ya +90 533 840 6747\nMesarya Təhsil Evinə sorğu göndərin


""Səs" müstəqil Azərbaycanın ilk demokratik qəzetlərindəndir"\n11 Yanvar 13:12 | 727\n“Səs” qəzeti müstəqil Azərbaycanın ilk demokratik qəzetlərindən biridir. Bu qəzetin fəaliyyəti bütöv Azərbaycan dövlətçiliyinin fəaliyyəti ilə bağlı və həmahəngdir”. Bu fikirləri SİA-ya açıqlamasında YAP Siyasi Şurasının üzvü, Milli Məclisin deputatı Musa Quliyev deyib.\n“Səs” qəzetinin Ümummilli lider Heydər Əliyevin Azərbaycana əvəzsiz rəhbər olduğunu xalqa rəsmi bəyan edən mətbu orqanı olduğunu deyən YAP Siyasi Şurasının üzvü söyləyib ki, Ulu Öndərin ikinci dəfə hakimiyyətə dönüşündə bu qəzetin xidmətləri çox böyükdür.\nM.Quliyev vurğulayıb ki, Ümummilli Lider Heydər Əliyev hər zaman “Səs” qəzeti haqqında yüksək fikirdə olub, Yeni Azərbaycan Partiyasının qurultaylarında, konfranslarında bu qəzetin partiyanın həyatında çox mühüm rol oynayan mətbu orqan olduğunu söyləyərək, qəzetdə çalışan kollektivin peşəkarlığını, dövlətçiliyə sədaqətliliyini, xarakterini yüksək qiymətləndirib.\nDeputat qeyd edib ki, “Səs” qəzeti bu illər ərzində dövlətçiliyimizin möhkəmlənməsində, uğurlarımızın təbliğ olunmasında, çatışmazlıqların tənqid edilməsində, Prezident İlham Əliyevin siyasətinin ölkə vətəndaşlarına, dünya ictimaiyyətinə çatdırılmasında özünəməxsus yeri var: “Yeni Azərbaycan Partiyasının üzvü olaraq mən də daim bu qəzetlə əməkdaşlıq etdiyimə görə sevinirəm. Müsahibələrim, yazılarım bu qəzetdə hər zaman işıqlandırılıb. O cümlədən “Səs” İnformasiya Agentliyinin toplantılarında, dəyirmi masalarında iştirak etmişəm və bundan məmnunluq duyuram. “Səs” qəzetinin kollektivinə uğurlar arzu edirəm və inanıram ki, Azərbaycan dövlətçiliyi, Yeni Azərbaycan Partiyası var olduqca “Səs” qəzeti də var olacaq, şöhrətlənəcək daha böyük uğur qazanaraq, dövlətimizə, xalqımıza sədaqətlə xidmət edəcək. Bayramınız Mübarək!”.


Azərbaycanda Omikron şoku: Ölkə qapanmaya gedir? - | No Comment\nSəhiyyə Nazirliyi Azərbaycanda koronavirusun Omikron ştamının aşkarlandığını bəyan edib. Bu barədə İcbari Tibbi Sığorta üzrə Dövlət Agentliyi və Tibbi Ərazi Bölmələrini İdarəetmə Birliyi birgə məlumat yayıb.\nBir çoxları ötən ilin sonundan əhali arasında geniş yayılmış boğaz ağrısı və yüksək hərarətlə müşayiət olunan xəstəliyin məhz Omikron olduğu düşüncəsindədir. Səhiyyə Nazirliyi rəsmiləri bunun əksini desələr də, qeyd olunan halın mövsümi qrip olduğunu bildiriblər.\nƏsas məsələ, Omikronun aşkarlanması hansısa yeni məhdudiyyətlər, yaxud qapanmaya səbəb ola bilərmi?\nNOCOMMENT xəbər verir ki, mövzu ilə bağlı yenisabah-a danışan həkim-terapevt Rasif Bağırov bu ştamın Deltadan daha zəif olduğunu bildirib: “Omikron ştamının Azərbaycanda tapılması elə də ciddi problem deyil. Yaxın günlərdə Avropa ölkələri onun tam klinikası ilə məşğul oldular və məlumat verildi ki, Delta ştamı Omikrondan daha güclü və daha qorxuludur. Ona görə də, Omikronun adına qapanma fikirləşməyin heç bir mənası yoxdur.\nƏgər bu ştam Deltadan zəifdirsə, pis mənada ziyanı yoxdursa, qapanmaya getmək nəyə lazım olsun?! Biz Deltanı belə, açıq şəraitdə yola verdik”.\nHəkimin sözlərinə görə, Omikrondan qorunmaq üçün insanlar qaydalara ciddi riayət etməlidirlər: “Bu ştamdan qorunmaq üçün köhnə qaydalara əvvəlki kimi riayət etməliyik. Mütləq maska taxmalı, ara məsafəni qorumalı, gigiyena qaydalarına əməl etməliyik. Koronavirus zəifləməyə doğru gedir, amma pandemiya bitməyənə qədər məhdudiyyətlər davam edəcək. Omikronun sadəcə gurultulu adı var, boş və mənasız bir şeydir”.\n17 yanvar - 22:04289


Online pulsuz virtual Eston klaviatura susmaya | Loderi.com\nEston tape bir şey lazımdır, lakin bir kompüter və ya laptop English layout varsa - siz sizin kompüter ekranında bir virtual Eston klaviatura lazımdır. Bu istifadə etmək üçün asan və rahat edir. Saytda siz kimi deyil və ya bir şey iş deyil və ya doğru deyil ki, bir şey varsa - bize bildirin. Bu, bizim üçün çox vacibdir. Loderi.com Eston virtual klaviatura istifadə edərək, siz tamamilə pulsuz və online edə bilərsiniz:


Pul gələn tərəfə\n13:23 20 May 2014 1517 dəfə oxunub\nCəmiyyətdən qopuq teatr ildə bir neçə dəfə mətbuata gündəmə gəlir. Hər nə səbəblə olsa buna sevinmək lazımdı. Axır ki!\nAmma çox vaxt bu səbəblər heç də səbəb olmur, daha çox illərlə yığılmış, sistem halına gəlmiş problemlərin fəsadları olur. Sənətkarların iki yarasının qaysağı tez-tez qopur: ad məsələsi və prezident təqaüdü.\nHər iki hadisə maddi möhtaclığın nəticəsidir. Teatr birbaşa Mədəniyyət Turizm Nazirliyindən asılı olan qurumdur . Əlbəttə, bu yerdə nazirlik görəvliləri qeyd edəcəklər ki, bu, tamamən belə deyil, teatrlar qismən təsərrüfat hesablı müəssisədir, yəni istəsələr əlavə qazanc əldə edə bilərlər və s. Amma əlbəttə, bunlar sözdür. Teatr kollektiv sənətdir və hər kəs, hər teatr özünü sistemin parçası hiss edir, ona görə də kənar bir təşəbbüs ağlının ucundan da keçmir. Onlar üçün işıq gələn tərəf bu sistemin içində azca fərqli həlqəyə çevrilmək, seçilmək, yəni ad almaq, mükafata düşməkdir.\nÇünki maaşlar cüzidir, yaşayış minimumunu ödəmir. Hətta acınacaqlıdır. Bir aktyorla müsahibəyə “necəsiz, vəziyyət necədir” soraraq başlamışdım - adam “allaha şükür, pis deyil, 20 manat zvaniyadan gəlir, bu il təqaüdə düşmüşəm, 500 təqaüddən, yaşamaq olur” demişdi. Dilim ağzım bağlanmışdı, sonra nə sual verim bilməmişdim. Axı aktyor bilir ki, teatrın əvvəlki nüfuzu yoxdur, dövlət onu atsa, Evrovisionu sənət zirvəsi hesab edən, qlamurluğu ideologiyaya çevirən, “Adəmi adəm eləyən paradır” lozunqunu həqiqət kimi qəbul etmiş kütlə onu öpüb gözünün üstünə qoymayacaq. Kinoda da vəziyyət eynidir, kino bazarı yoxdur.\nOna görə də onun işıq gələn tərəfə - ada, təqaüdə sarı - getməkdən başqa çarəsi yoxdur. Şöhrət qazanmaq, diqqət mərkəzində olmaq hər aktyorun arzusudur, amma biz artıq arzudan yox, möhtaclıqdan danışırıq. Mətbuatda aktyorlar incik müsahibələr verirlər. Haqlıdırlar. Maddi cəhətdən olduqca çətindi. Verilənadların mənəvi tərəfinə qalanda... Məncə o adların həsrətini çəkməyə dəyməz. Bir düşünün. Bir vaxt şairlərə, aktyorlara Xalq Düşməni adı da verirdilər. Xalq Artisti, Xalq Yazıçısı kimi...


Oxu.az - Azərbaycanla Qazaxıstan arasında yeni neft kəməri çəkiləcək\nAzərbaycanla Qazaxıstan arasında yeni neft kəməri çəkiləcək\nAzərbaycan və Qazaxıstan arasında uzunluğu 739 km olan neft kəmərinin inşası planlaşdırılır.\nOxu.Az “Respublika” qəzetinə istinadən xəbər verir ki, bunu Azərbaycanın energetika naziri Natiq Əliyev deyib.\nNazir bildirib ki, Qazaxıstanın cənub ərazilərində və Xəzərin bu ölkəyə aid sektorunda aparılan geoloji-kəşfiyyat işləri nəticəsində aşkarlanan, ehtiyatları isə 6-9 milyard barel həcmində qiymətləndirilən “Tengiz” yatağının işlənməsi üzrə operator - Amerikanın “Chevron Texaco” şirkəti 2008-ci ildən etibarən bu yatağın neftinin BTC vasitəsilə Aralıq dənizinin bazarlarına çatdırılmasına nail olunub.\n“Beləliklə, BTC həm “Kaşaqan”, həm də “Tengiz” yatağının timsalında hələ uzun müddət Qazaxıstan üçün öz əhəmiyyətini qoruyub saxlayacaqdır. Hər iki yatağın ehtiyatlarını əlavə etsək, Qazaxıstanın sübut olunmuş neft ehtiyatları təxminən 5,5 milyard ton, qaz ehtiyatları isə 3 trilyon kubmetr həcmində qiymətləndirilir. İldə təxminən 33,6 milyard kubmetr qaz, 80 milyon ton neft istehsal edən və bu qədər karbohidrogen ehtiyatlarına malik Qazaxıstanın ixracla bağlı BTC istisna olmaqla, hazırda müstəqil, etibarlı və təhlükəsiz transmilli marşrut qarantiyası yoxdur.


Ailədə kişilər niyə əzilir?\n9 Dekabr 2021 11:19 | 1 003\nHər gün media vasitəsilə yeni evlilik və ya məişət zorakılığının şahidi oluruq. Daha çox kişinin qadına qarşı zorakılığı barədə eşidirik. Bəs zorakılıqla bağlı bildiyimiz bəzi məlumatlar nə dərəcədə doğrudur? Bəs, qadının kişiyə zorakılığı?\nMünasibətlərdə kişi və qadınların zorakılıqlarını ölçmək üçün araşdırma aparan sosioloqlar Straus və Gellesin araşdırmasına görə, kişi və qadınların zorakılıq davranışının tezliyi eyni olub. Bununla belə, Nyu York Universiteti və başqa mərkəzlər tərəfindən edilən digər mühüm araşdırmada kişi zorakılığının qadın zorakılığından daha çox zərərli olduğu bəlli olur. Əri tərəfindən zorakılığa məruz qalan qadınlar döyüldükdən sonra xəsarət alıblar və onlara tibbi yardıma aparılıb. Münasibətlərdə zorakılıq kişilərin deyil, qadınların ölümü ilə nəticələnə bilər.\nPsixoloji şiddətin də bir şiddət növü olduğunu deyən mütəxəssislər kişilərin qadınlardan daha çox psixoloji şiddətə məruz qaldığını bildiriblər.\nPsixoloji zorakılıq kişilərin alçaldılması ola bilər. “Sən kişisən”, “Sən bacararsan”, “Kişilər ağlamaz” cəmiyyətin müəyyən mənada kişilərə verdiyi vəzifələrdir. Bizdə elə bir cəmiyyət var ki, həmişə kişiləri ön plana çıxarır, qadınları isə ikinci plana qoyur. Təsəvvür edin ki, uşaqlıqdan bu cür tərbiyə alan kişi gün gəlir ki, o, bərabərlik iddiasında olan həyat yoldaşı ilə qarşılaşır. Bu vəziyyətdə o, gücünü sübut etməyə çalışır.\nKişilərə qarşı başqa bir psixoloji zorakılıq isə müzakirə zamanı kişilərin danışmasına icazə verilməməsidir. Əslində kişi bayırda çox danışmır. Təbiətinə görə qadın dərdini rahatca danışaraq dərdləşir, amma kişi özünü bu mənada ifadə edə bilmir. Özünü ifadə edə bilməyəndə özünü ifadə etməyin yeganə yolunu zorakılıq görür. Kişilərin cəmiyyətdə bütün yükü daşımalı olan şəxs kimi qəbul edilməsi də psixoloji zorakılıqdır. Təəssüf ki, kişi nə özünü izah edə bilir, nə də dinlənilir və bu vəziyyətdə ilişib qalan kişi psixoloji zorakılığa da məruz qalır.\nKişilərə qarşı edilən digər psixoloji zorakılıq isə kişinin ailə bütövlüyünün pozulması təhlükəsidir. Çünki qadın bilir ki, ailə bütövlüyü pozulanda hamı onun tərəfində olacaq. Uşaq anasının yanında qalır və müəyyən yaşa qədər bunu bilir. Kişi çarəsiz qalıb, ona görə də övladını, ailəsini itirmək istəmir.\nKişilərin qadınlardan fiziki cəhətdən daha güclü olduğunu və kişi zorakılığının dağıdıcı nəticələrini nəzərə alsaq, qadınların kişilərə şiddət göstərməsinin nə qədər çətin olduğunu başa düşə bilərik. Əslində, məncə, hamımız bilirik ki, “qadınlar da kişilərə qarşı zorakılıq edir” iddiası təsəvvür etmək mümkün olmayacaq qədər yalandır. Biz həmçinin bilirik ki, qadınlar tərəfindən törədilən zorakılıq çox vaxt qadınların özünü müdafiə və müdafiəsinə cavabdır. Ona görə də tezlik sayca bərabər görünsə də, bütün heteroseksual münasibətlərdə şiddət varsa, bunun daha çox kişilərin qadınlara qarşı davranışı olduğunu söyləyə bilərik.\nKişi-qadın münasibəti qarşılıqlı əlaqəyə əsaslanan ikitərəfli ünsiyyətdir. Münasibətlərin qarşılıqlı xarakter daşıması, ər-arvadın bir-birlərinə göstərdiyi şiddətin dinamikasını təhlil etmək və həll yollarını tapmaq üçün bir araşdırmada qadına şiddətlə yanaşı, kişilərə qarşı şiddətin də araşdırılmasını zəruri edir.\nBir çox cəmiyyətlərdə qadınların kişilərə qarşı zorakılığa məruz qaldığını qəbul etmək kişi ənənəsini, kişiliyi və kişi üstünlüyünü təhdid etdiyi üçün qəbuledilməz bir hadisədir. Ancaq son illərdə aparılan bəzi araşdırmalar kişilərin də qadın partnyorları tərəfindən zorakılığa məruz qaldığını göstərir.\nZorakılıqla bağlı araşdırmalar araşdırıldığında qadına qarşı zorakılığın diqqət mərkəzinə düşdüyü müşahidə edilir. Bu vəziyyət məişət zorakılığının və şiddətin qurbanı olan kişilərin görünməməsi anlayışlarını bir araya gətirdi\nÖlkəmizdə zorakılıq həm ictimaiyyətin, həm də medianın mühüm gündəmini təşkil etsə də, qadına qarşı zorakılıq daha çox müzakirə edilir və kişilərə şiddət, xüsusilə də qadınların kişi partnyorlarına qarşı zorakılığı çox vaxt ağla gəlmir. Bu kontekstdə qadına qarşı zorakılıq kimi kişilərə qarşı zorakılıq da araşdırılması lazım olan sosial hadisədir. Az və ya çox, yüngül və ya ağır olması mövzunun dəyərini aşağı salmır. Kişilər zorakılığa təkcə arvadı tərəfdən deyil, həm də cinsindən asılı olmayaraq yaxın dostları və qohumları və ya tanımadıqları insanlar tərəfindən məruz qalırlar.\nÜmumdünya Səhiyyə Təşkilatı zorakılığı “ölümə, zədələnməyə, psixi zədələnməyə, inkişafın pozulmasına səbəb ola bilən, özünə, başqa şəxsə, qrupa və ya cəmiyyətə qarşı qəsdən fiziki zorlama, güc tətbiq etmə və ya hədələmə” kimi tərif edir. Bu tərif şiddətin fiziki, zehni və inkişaf kimi müxtəlif ölçülərinə diqqət çəkir.\nZorakılığa gəlincə, təkcə fiziki zorakılıq deyil, həm də birinin digəri üzərində hakimiyyəti və nəzarəti həyata keçirməsi nəzərdə tutulur.\nZorakılığa kişi tərəfdən də toxunmaq çox vacibdir. Çünki zorakılıq deyəndə avtomatik olaraq “qadınlara qarşı şiddət” kimi qəbul edilir ki, bu da çox yanlışdır. Qadınlar kimi kişilər də zorakılığa məruz qalırlar. Buraya xüsusilə emosional zorakılıq daxildir. Bu, fiziki ola bilməz, çünki qadınların adətən kifayət qədər əzələ gücü yoxdur. Qıza miniatür mətbəx ləvazimatları və gəlinciklərlə oynamağı öyrədiblər, oğlana isə oyuncaq tapançalar və tüfənglər verildiyi üçün qadınlar kəsici, deşici alətlər və silahlardan çox istifadə etmirlər. Üstəlik, əksər atalar oğlanlarını özünü və qadını qoruya bilməsi üçün zərb oyunlarına və idmana yönəldir. Bu arada əksər atalar “qızları ilə danışmağın” ananın borcu olduğunu düşünərək qızı anasının yanına itələyirlər.\nƏgər qadın zorakılığa meylli bir şəxsdirsə, bunu da bacarıqla edə bilər. Məsələn, o, kişini kifayət qədər “pullu” olmadığına görə vurur. Çünki o bilir ki, kişi qadına maddi cəhətdən baxmağa borcludur. Amma düşünmək lazımdır ki, niyə belə olmalıdır? Niyə həm qadınlar, həm də istehsal və maliyyə töhfələri geri alınmalıdır? Bu, qadınları əlil edəcək bir funksiya olsa da, bunu kişiyə silah kimi göstərən qadın əslində özünü vurduğunun fərqində deyil. Qadınlar da pul qazanıb bərabər xərcləməlidirlər, kişilər belə bir vəzifə ilə doğulmayıb. Niyə “pul qazanmaq” avtomatik olaraq kişiyə aid edilir?\nDigər gündəm isə kişinin “kobud” olmasının zəruriliyidir. Kişi insani cılızlıqlarını, qorxularını, duyğularını göstərəndə niyə “yumşaq, gücsüz və zəif” kimi alçaldılır? Qadınların kişilərdən gözlədiyi “kişi” rəftarı onların rol və poza almasını tələb etdiyi halda, kişiliyin şişirdilməsinə, təmkin, zülm və hökmranlıq kimi vəziyyətlərə gətirib çıxarır. Qadın da fərqinə varmadan öz quyusunu qazır. Kişilər həm cəmiyyətin, həm də qadınların özlərinə tətbiq etdiyi “kişi dəyərləri” altında əzildikcə əzilir. Bu, onlarda qəzəb yaradır. Özünü sübut etmək və izah etmək cəhdi hər kəsdə qəzəb yaradır.\nDigər bir məsələ isə cəmiyyətdə “kişilərsiz”, yəni tək yaşadığı üçün qadınlara olan güclü təzyiqlərdir. Cəmiyyət tənha qadınları təhlükəli və pozucu, yaxud təqdir olunmayan və təcrid olunmuş kimi etiketlədiyi üçün qadınlar tək qalmamaq üçün əllərindən gələni edirlər.\nSözlərini şifahi olaraq çox işlədə bilən qadın, kişiyə hücum etmək istəyəndə onu ən dərindən incidə biləcək sözləri ustalıqla seçə bilir. Çünki qadın zorakılıq göstərmək istəyəndə onu əli ilə deyil, dili ilə döyənlərdən biri ola bilər.\nKişilər üzərində bu təzyiqi daha yaxşı görmək üçün məsələni üç əsas başlıq altında araşdıra bilərik:\n1- Dəyərsizləşdirmə: Romantizm hərəkatı kişilərin dəyərdən düşməsində çox mühüm rol oynadı. Romanlar, filmlər və seriallar sayəsində gerçək ola bilməyəcək qədər mükəmməl kişi tipləri yaranıb: Zəngin, yaraşıqlı, güclü, qadını nə edirsə etsin, ölümünə sevən, heç bir xüsusi günü unutmayan, bütün gücü ilə qadınları təəccübləndirən və s. Kişilər fantaziya qəhrəmanları ilə yarışmaq məcburiyyətində qaldılar və təbii ki, bir çox kişi bu yarışda qalib gələ bilmədi. Qalib gəlməyənlərə isə “taxta, odun, öküz...” kimi sifətlər yazılıb.\n2- Hədə-qorxu: Qanunla kişiləri cəzalandırmaq. Aliment, əmlak bölgüsü, təzminat, evdən çıxarılma, həbs, girovla uşaq görmək kimi. Kişi arvadına qarşı səsini qaldırsa belə, bu cinayət sayılır. Amma qadın ərinə nə edirsə etsin, bu cinayət sayılmır. Sanki kişilərə insan kimi münasibət göstərilmir.\nSİA məsələ ilə bağlı araşdırma apararaq psixoloq və ekspertlərin fikirlərini öyrənib:\nPsixoloq Mahuxanım Teymurova: “Ümumiyyətlə istər qadın olsun, istər kişi əgər ikili münasibətlərində "əzilirsə", deməli onun güclü bir xarekteri yoxdur. Tam şəxsiyyət olaraq inkişaf etməyib. Bunun da əsas səbəbi hər şeyin başlanğıcı olan uşaqlıqdır. İnsan psixologiyası ilə bağlı hansı mövzuya toxunsaq, araşdırsaq hamısının başında uşaqlıq yatır. Bu səbəbdən də uşaq yetişdirmək, uşaqlıq çox önəmli mövzudur.\nBizlər fərd olaraq doğulsaqda,şəxsiyyət olaraq formalaşırıq. Bizim şəxsiyyət kimi formalaşmağımızda ailəmizin, təlimçilərimizin, müəllimlərimizin mühüm rolu vardır. Bizlər uşaqlıqdan bugünə qədər müəyyən inanclara inanaraq böyüyürük. Bu inanclara dini inanc aid deyil. Burda nəzərdə tutduğumuz "uşağın özü ilə bağlı inandıqlarıdır”. Əgər uşaq vaxtı uşaq təriflənməyibsə, bir şeyləri bacara bildiyinə inanmayıbsa gələcəkdə də özünə inanmayacaq və yaxud uşaq günahlandırılıbsa, bu zaman pis, günahkar insan olduğuna inanacaq.\n“Əzilən” insanlar bayaq yuxarıda qeyd etdiyim kimi güclü xarekterə sahib deyillər. Daim bir şəxsiyyət olaraq öz düşündüklərini,öz qərarlarını deməkdə çətinlik çəkirlər..\nİstər kişi olsun, istər qadın hər iki cinsə psixoloji və fiziki şiddət mövcuddur. Mənəvi baxımdanda bunun ən ağırı psixoloji şiddətdir ki, günümüzdə də psixolojik şiddət həddindən artıq çoxdur. Bu istər ailə daxilində, istərsə də sosial şəbəkələrdə olsun kifayət qədər çoxalıb və insan hər gün bu şiddətə məruz qaldığı zaman özü ilə bağlı müsbət düşüncələri olmur(xarekteri güclü olmayan insanlara aiddir). Hətta bəzən bu şiddət insanların ölümünə belə səbəb ola bilir”.\n“Ailə Dünyası” Ailələrə Hüquqi Yardım İctimai Birliyinin sədri, Azərbaycanın QHT sektorunun tanınmış təmsilçisi Gülayə Səfərova: “Qadına qarşı zorakılıq halları ilə bağlı məsələlər hər zaman dovlətin də, vətəndaş cəmiyyətinin diqqət mərkəzindədir. Belə halların baş verməməsi üçün addımlar atılır, tədbirlər həyata keçirilir. Amma təəssüf ki, bu gün bütün dünyada olduğu kimi bizim də ölkəmizdə kişilərə qarşı zorakılıq hallarına rast gəlinir. BMT-nin son illər apardığı araşdırmalarda da kişilərə qarşı zorakılıq hallarının müxtəlif səbəblərdən sayının artdığı göstərilir. Bizdə kişilərə qarşı baş verən məişət zorakılığı ən çox kişinin ailə başçısı kimi vəzifəsini yerinə yetirməməsi, işləməməsi, evə qazanc gətirməməsi, ailəyə laqeyd münasibəti ilə baş verir.\nAxır vaxtlar kişilərə qarşı fiziki zorakılıq hallarına da rast gəlirik. Araşdırma aparılanda görürük ki, həyat yoldaşları tərəfindən döyülən kişilərin əksəriyyəti uşaqlıqda psixoloji travma alan insanlardır. Belə insanlar çox vaxt ailə qursalar da ailə başçısı ola bilmirlər. Bəzən cavanlığında həyat yoldaşına, uşaqlarına şiddət göstərən kişilər qocaldıqda, gücdən düşdükdə vaxtilə şiddət göstərdiyi həyat yoldaşı və uşaqları tərəfindən zorakılığa məruz qalırlar, sanki onlar öz heyiflərini çıxırlar. Bizdə çox vaxt kişi utandığından arvadı tərəfindən döyüldüyünü, şiddətə məruz qaldığını gizlədir, amma dünyanın bir çox ölkələrində kişilər bununla bağlı səslərini çıxardıqları üçün həmin ölkələrdə kişilərin hüquqlarının müdafiə komitəsi yarsdılıb, kişi sığınacaqları fəaliyyət göstərir”.


SİYASƏT - Page 874 of 875 - Günün Səsi\nİlham Əliyev Türkiyədə aprel müharibəsindən danışdı\nDeputatlar yay tətilinə gedir\nDeputatların toxunulmazlığı ləğv edilməlidir\nadmin 20 May 2016\nTürkiyədə “deputat toxunulmazlığı” ləğv edildi\n“Ermənistan silahlı birləşmələri Azərbaycan əhalisinə qarşı qadağan olunmuş kimyəvi silah olan fosforlu bombadan istifadə edib”. Gununsesi.info-unu xəbərinə görə, bunu Azərbaycan prezidenti İlham Əliyev İstanbulda keçirilən Dünya Humanitar Sammitində çıxışı zamanı...\nAzərbaycan Milli Məclisinin 2015-ci ilin yaz sessiyasında son iclası mayın 31-də baş tutacaq. “gununsesi.info”nun xəbərinə görə, iclasın gündəliyinə 12 məsələ daxildir. Bunlar H. Səlimovun Şəki Apelyasiya Məhkəməsinin...\nMəlum olduğu kimi, Türkiyədə millət vəkillərinin toxunulmazlıq hüququ ləğv edilib. Maraqlıdır, Azərbaycanda da millət vəkillərinin toxunulmazlıq hüququ ləğv oluna bilərmi? Bununla bağlıModerator.az-a açıqlama verən tanınmış hüquqşünas Müzəffər Baxışov...\nTürkiyə parlamentinə təqdim edilmiş “Millət vəkillərinin toxunulmazlıqlarının qaldırılması” qanunu qəbul edilib. Türkiyə Böyük Millətlər Məclisində keçirilmiş səsvermədə əksəriyyət toxunulmazlığın ləğvinə səs verib. Qanunun lehinə 376, əleyhinə 149...


kitab.Nur-az.com - Ayətullahül-üzma Behcətin həyatı\nAYƏTULLAHÜL-ÜZMA BEHCƏTİN HƏYATI\nİRFANDA PARLAYAN YENİ GÜNƏŞ\nO, MƏHƏMMƏDTƏQİNİN ATASIDIR\nMƏHƏMMƏDTƏQİ BEHCƏTİN TƏHSİLİ\nAYƏTULLAH BEHCƏT VƏ TƏHSİLDƏ TƏLATÜM\nAYƏTULLAH BEHCƏT TƏDRİS SAHƏSİNDƏ\nUstad Qazinin dərslərinə qatılması\nMə`nəvi yolun ilk çətinlikləri\nAyətullah Qərəvi İsfahanini xatırlarkən\nAyətullah Qərəvinin müstəhəbb əməllərə xüsusi diqqəti\nCənab Yəhya, doğrusunu bilmək istəsən...\nAyətullah Behcətin müəllimləri\nAyətullah Qərəvi və ibadət\nAyətullah Behcətin şəxsiyyətində müxtəlif cəhətlər\nİxtiyari ölüm məqamı\nAllah-təalanın Behcətə xüsusi mərhəməti\nBehcətə xass əlamətlər\nHöccətül-islam Fehri ilə müsahibə\nMəşhəd dini-elmi hövzəsinin böyük ustadlarından Məhəmmədi ilə müsahibə\nOğurlanmış gəlindən xəbər\n“Oğlunun adını Məhəmmədhəsən qoy”\nŞeyx Mürtəza Taliqanini yad edərkən\nAxirət səfərinə hazırlıq\nƏlidən (ə) kömək\nBir gecə də qənimətdir.\nQazinin elmi-tərbiyəvi metodu\nSeyyid Əhməd Kərbəlayinin göz yaşları\nƏllamə Qazinin xüsusi məclisləri\nƏllamə Qazinin Ayətullah Xoyi Həzrətlərinə əməli tapşırığı\nNamazı ilk vaxtda qılmağın tə`siri\nSeyyid Qazinin kəramətləri\nQarnının fikri səni götürməsin.\nÜÇÜNCÜ FƏSİL: Ayətullah Behcət hidayətçi kimi\nAllah övliyalarının zahidanə həyatı\nQadını da həyatdan məhrum etmək olarmı?\nKeçmiş günlərin həsrətində\nHanı əməl edən?\nSeyri-sülukda niyə şagird qəbul etmirsiniz?\nAyətullah Behcətin gündəlik proqramı\nSübh namazını gec qılmağın səbəbi\nAyətəl kürsi və onun tə`sirləri\nAyətullah Behcətin dostlara diqqəti\nİmam Xomeynini xatırlarkən\nBu şəxsə ehtiramı vacib bilirəm.\nBil ki, sadə bir tələbə övladısan\nAza qane insan\nAyətullah Cavadi Amulinin Behcətə münasibəti\nAyətullah Behcətin şagirdlərindən birinin dili ilə\nDÖRDÜNCÜ FƏSİL: Ayətullah Behcətin kəramətləri\nNamazda ruhun təcərrüdü\nSəhlə məscidində nurun müşahidəsi\nYuxu halında sualın cavabı\nHədiyyə sahibini tanımaq\nDuanızda israr edin\nHədis və rəvayətlərə diqqətin lüzumu\nQeyb aləminin şühudu\nBiz elə bir zikr bilirik ki...\nHər sözə tez inanma\nYuxuda sənə demişəm\nDilə nəzarət üçün tapşırıq\nÖvladlara bərabər sevgi\nAllah övliyasının kəraməti\nİnşallah, daha yanmaz\nCənab, özünütərbiyə bu cür olmaz\nQurtuluş düz danışmaqdadır\nTez getməyiniz məsləhətdir\nBEŞİNCİ FƏSİL: Əməli tapşırıqlar (tövsiyyələr və moizələr)\nGünahı tərk etmək axar çeşməyə bənzər.\nTapşırılana əməl etmək lazımdır.\nNur çeşməsindən süzülən kəlamlar\nKommunistlərin Qafzaqdakı represiyaları\nGünah və günahkarın aqibəti\nMəkruh yemək yemişdim...\nHalal və haram yeməyin insanın taleyindəki rolu\nBu vəhşilərə deyin!\nNe`mət bol deyilsə, deməli şükrümüz az olmuşdur.\nHalal ruzi üçün harama əl atmayaq.\nNamazın sirri haqqında\nRüşvətxorluğun mənfi tə`sirləri\nAllah-təala kommunist ideologiyasını məhv etdi...\nDuam müstəcab oldu\nProblemlərimizin əsas səbəbi\n150 min nəfəri öldürmək olar, amma oğrunun əlini kəsmək olmaz?\nDeyirəm heç günah etməyə də fikirləşməyin!\nValideynə itaətdə müstəhəbbi əməllərin tərki\nMənim malım batmaz.\nŞah 20 milyon nəfərlə oyun oynaya bilər amma mən...\nPadşahınıza ədəb verin.\nİmam Zamanla görüşməkdən daha üstün...\nÇətinliklərdə ən üstün zikr\nFitnə və ixtilaflarda haqqın me’yarı\nFərəc duasının mə`nası\nİbadətin ləzzətini dadmaq üçün nə edək?\nZiyarət və təvəssül haqqında\nNəsihət və moizə haqqında\nKitabın adı:\t Ayətullahül-üzma Behcətin həyatı\nMüəllif:\t Məlahət Əsədova\nÇap növbəsi:\t İkinci\nBehcətin bu sözləri mənim dostum üçün əməlli-başlı tənbeh oldu və səhvini başa düşüb öz yanlış fikirlərindən daşındı.\nBöyük övliyalardan biri belə buyurur: Biz əvvəllər cümə günləri Ağa Behcətin mənzilinə gedərdik. Behcət həmişə bu cümləni təkrar edərdi: “Ey eyibləri örtən!” Onun təkrarladığı bu zikrin böyük mə`nası vardı. Yə`ni, Behcət başqalarının bə`zi əməllərini gördüyü və bildiyi üçün Allah-təaladan bu eyibləri bir sirr olaraq saxlamağa kömək istəyir. Ona görə də bu zikri çox təkrarlayardı.\nBu barədə Misbah Yəzdi belə buyurur: “Mənim nəzərimcə Behcət irfan və mə`nəvi kamal məqamının elə yüksək bir həddinə çatmışdır ki, qeyb aləmindən bə`zi şeyləri müşahidə edirdi. O çox vaxt bə`zi şəxslərin batinini görür, amma bunları bilmək istəmədiyi üçün bu zikr onun dilinin əzbərinə çevrilmişdir.”\nƏlbəttə elə şəxslərin camaatın sirlərindən xəbərdar olmasının Allah-təalanın “səttar” sifətilə heç bir ziddiyyəti yoxdur. İnsan fəna məqamına çatmayınca bu xüsusiyyət hasil olmaz. Həmin məqamda Allahın zatından başqa kimsə olmur. Allah-təala buyurur: “Bəndəmin görən gözü və eşidən qulağı Mən özüm olaram.” Digər tərəfdən bə’zi ilahi şəxsiyyətlər elə bir məqama çatırlar ki, başqalarının sirlərini faş etmək onların şə`ninə yaraşmayan bir əməldir. Onlar əgər kiminsə sirini bilsələr belə, Allah dərgahının əmanətdarı olduqları üçün heç vaxt bunu faş etməzlər.\nBir dəfə ilahi şəxsiyyətlərdən biri “Müqəddəs ziyarətgahlar”ın ziyarətindən məhrum olduğumuz barədə söhbət edərək dedi: “Biz gör nə qədər məhrum olmuşuq ki, mə`sum imamları ziyarət etmək belə bizə nəsib olmur. Bütün bunlar bizim öz əməllərimizin nəticəsidir.”\nİran-İraq müharibəsi zamanı bir qrup alim Behcətin hüzuruna gedib dedilər: Ağa, siz Səddamın dövlətinin süqut etməsi üçün bir dua edin.” Behcət buyurdu: “Bizim elə zikr və virdlərimiz var ki, əgər onları oxusaq, Səddama möhlət belə verilmədən məhv olar. Amma İmam Zaman (ə) bunu hələ məsləhət bilmir və hələlik Allah onun məhv olmasını iradə etməyibdir.”\nSeyyid Hüseyn Təqəvi belə nəql edir: Fumən şəhərinə gedib bir gün orada qaldım. Quma qayıtmaq istərkən, Fumən alimlərindən olan Seyyid Əbülqasim Ərib Fuməninin hüzuruna getdim. Seyyid Ərib mənə bir-neçə sikkə verib dedi: “Bunlardan birini Behcətə verərsiniz.” Quma gələn kimi Ayətullah Behcətin yanına gedib sikkələri (pul) ona verdim. Yenə də Fumənə getmək istədiyimi bilən Ayətullah Behcət mənə min tümən verib buyurdu: Bu pulu bir nəfərin vasitəsilə Seyyid Əribə çatdır.” Mən pulu dükan sahiblərindən birinə verib dedim: Bu pulu Seyyid Əribə verin və kimin göndərdiyini ona deməyin. Həmin şəxsin dükanında oturub onun qayıtmasını gözlədim. Dükançının qayıdarkən çox təəccübləndiyini görəndə soruşdum: Nə olub. O dedi: Mən bu pulu ona verəndə buyurdu: “Evimin bir tərəfi uçulub tökülmüşdü. Usta evi yenidən tə`mir etmək üçün min tümən pul istədi. Amma mənim pulum olmadığına görə ustadan bir az gözləməsini xahiş etdim. İndi sənin gətirdiyin bu pul evimin tə`miri üçün ehtiyacım olan məbləğ qədərdir.\nBəli, bu cür hadisələr və ya əhvalatlar təsadüfi deyil. Allah övliyaları ilahi sirlərə agahdırlar. Onların həyat tərzi başdan-başa sirlərlə doludur.\nQumun əxlaq ustadlarından biri öz dərslərinin birində buyurdu: Bir gün bir-neçə nəfərlə xüsusi bir mövzu ətrafında söhbət edirdik. Söhbət əsnasında gətirdikləri dəlillərə görə demək olar ki, mən onların bu sözü ilə razılaşdım. Bu söhbətdən sonra yolda Behcətlə rastlaşdım. Məni görən kimi dedi: “Demək, indi də uşaqlar sənin üçün nüsxə yazırlar.” Mən Behcətin nə dediyini dərhal başa düşdüm. O, bu qısa sözü ilə çox şeyi mənə başa saldı. Behcət mənimlə dostlarım arasında olan söhbətdən agah olduğuna görə bizi, belə yersiz tə`sirlənməkdən xilas etdi.\nBir nəfər bə`zi etiqad məsələlərində şəkk-şübhəyə düşdüyünə görə çox əziyyət çəkir və suallarına doğru-düzgün cavab tapa bilmirdi. O, Qum şəhərinə gəlib orada sakin olur. Bir dəfə gecə Behcəti yuxuda görür. Yuxuda Behcət onun bütün şəkk-şübhələrinə tutarlı cavab verir. Həmin şəxs yuxudan ayılan zaman bu yuxunun sadiq olub-olmaması fikri onun qəlbində qəribə nigarançılıq yaradır. O, bu suallarana cavab almaq üçün cümə günü Behcətin hüzuruna gedir. Bu şəxs hələ bir söz deməmiş Behcət buyurur: “Suallarının cavabını sənə yuxuda demişdim, daha şəkk etmə.”\nBehcətin dostlarından biri belə nəql edir: Bir dəfə dilimi qorumağı qəlbimdə niyyət etmişdim. Təsadüfən, həmin gün Behcətin hüzuruna getmişdim. O, mənə dedi: “İnsanın öz dilinə yiyə durması çox yaxşı bir işdir. Əgər məsləhət olsaydı və insan bacara bilsəydi, yalnız Qur`an ayələri ilə söhbət edərdi.”\nAyətullah Behcətin dərslərində iştirak edən ruhanilərdən biri belə deyir: Mənim iki qız övladım var idi. Bir dəfə axşam kiçik qızımı nəvaziş edib öpdüm və böyük qızımı, sanki unutdum. Bir anlıq ürəyimdə fikirləşdim ki, birdən böyük qız oyaq olar və onu nəvaziş etmədiyimə görə məndən inciyər. Buna baxmayaraq daha fikir vermədim. Səhər tezdən Behcətin hüzuruna getdim. Salam verəndən sonra dərhal mənə dedi: “İnşallah, övladlar arasındakı bərabərliyə riayət edirsiniz.”\nHöccətül-islam Şüştəri buyurur ki, dostlarımdan biri mənim üçün belə nəql edirdi: Bir müddət olardı ki, gecə namazı qılmaq istəyirdim. Amma həmin vaxt yuxuya gedir və ayıla bilmirdim. Bir gün Ayətullah Behcətə dedim: Ağa, bir müddətdir ki, gecə namazı qılmaq istəyirəm. Amma həmin vaxt yuxudan dura bilmirəm. Behcət buyurdu: “Saat neçədə yuxudan durmaq istəyirsən?” Dedim: Gecə saat üçdə. Mənə dedi ki, get inşallah oyanarsan. Ayətullah Behcətin bu sözündən sonra hər axşam saat üçdə, hətta çox yorğun olsam belə yuxudan oyanıram.\nHöccətül-islam Ağa Seyyid nəql edir: Bir gün cavan bir oğlan mənim qızıma elçiliyə gəlmişdi. Dini baxımdan nəzər və fikirlərimiz uyğun gəlmədiyinə görə bu cavana yox cavabı verdik. Bu sözdən sonra oğlan evi sehr və caduya əl atdılar. Elə bir vəziyyətə düşdük ki, hər dəfə evin bir küncündən alov qalxırdı. Artıq, nə edəcəyimizi bilmirdik. Ayətullah Behcətin hüzuruna gedib başımıza gələnləri ona danışdım. Ayətullah Behcət buyurdu: “İnşallah, daha evinizdə alov görməzsiniz.” Ayətullah Behcətin bu sözündən sonra həmin müsibətdən yaxa qurtardıq.\nİsfahanlı tələbələrdən biri belə deyir: Mən nəfsimi islah etmək niyyətilə bir-neçə aylığa Məşhədə yollandım. Orada olarkən bir gün Ayətullah Behcətin hüzuruna getdim. O, məndən heç bir şey soruşmadan dedi: “Ay bala, nəfsi bu cür islah etməyin heç bir faydası yoxdur. Ananı razı salmaq üçün İsfahana getsən yaxşıdır.” Amma mən Behcətin bu sözü ilə razılaşmayıb, onunla mübahisə etməyə başladım. Behcətlə xudahafizləşib qayıdanda, birdən fikirləşdim ki, axı bu haqda qabaqcadan mən ona heç bir şey deməmişdim. Elə buna görə də geri qayıdıb Behcətdən üzr istədim.\nHöccətül-islam Şabani belə nəql edir: Ruhani libası geymək iftixarına nail olduğum vaxt Ayətullah Behcətin hüzuruna getməyi qərara aldım. Həmin gün sübh namazından sonra əmmamənin Behcətin əliylə başıma qoyulması üçün onun namaz qıldığı məscidə getdim. Ayətullah Behcət əmmaməni başıma qoyandan sonra məndən soruşdu: “İndi hansı dərsi oxuyursunuz?” Həmin vaxtlar demək olar ki, “Lümə” kitabını qurtarmışdım. Amma fiqhə aid neçə şö`bə hələ qalmışdı. Behcət məndən bu haqda soruşanda həmin hissələri oxumadığım fikrimdə belə deyildi. Ona görə də dedim ki, “Lüməteyni” qurtarmışam. Bir anlıq Behcətin üzündəki qəzəbi hiss etdim. Mənə dedi: “İnsan ancaq doğru danışmaqla nicat tapar.” Ayətullah Behcət hamıya dua etdi və mənə isə bu sözü dedi. Bu barədə çox götür-qoy edəndən sonra yadıma düşdü ki, axı mən hələ bir neçə kitabı oxumadığım halda “Lüməteyni qurtarmışam” deməyim düzgün deyildi. Buna görə də Behcətin hüzuruna gedib ərz etdim: Mənim “Lüməteyni” qurtarmışam deməkdə məqsədim, ümumilikdə bitirdiyimi nəzərdə tutmuşdum. Amma bu bəhsə aid hələ bir neçə kiçik kitabları oxumadığım fikrimdən çıxmışdı.\nBu sözləri eşidəndən sonra Behcətin üzündə razılıq hissi yarandı. O mənim üçün dua etdi. Bu əhvalatdan sonra Behcətin adamların batini sirlərindən xəbərdar olması mənə açıq-aşkar sübut oldu.\nBöyük şəxsiyyətlərdən biri deyir: Mən həmişə Ayətullah Behcətin camaat namazında iştirak etməyə çalışırdım. Həmin vaxtlar mənim evim Qumun Yəzdanşəhr deyilən məhəlləsində yerləşirdi. Bu məhəllə təzə salındığına görə burada çox az ev var idi.\nMən gündüzlər dərsə gedər və axşam namazını Behcətlə qılandan sonra evə qayıdardım. Bir axşam yenə Şam namazını qılandan sonra məsciddən çıxanda mən də onun arxasınca getdim. Elə bu vaxt Behcət məndən soruşdu: “Sənin evin haradadır?” Dedim: Filan məhəllədə. O, bir az fikirləşəndən sonra dedi: “Siz tez evə gedin və axşamlar camaat namazı üçün məscidə gəlməyiniz də lazım deyil.”\nOnun heç vaxt yersiz söz demədiyini bildiyim üçün tez özümü evə çatdırdım. Evə gələndə həyat yoldaşımın uşağı qucaqlayıb evin dalanında oturduğunu gördüm. Niyə burada oturmasının səbəbini soruşanda, dedi: Evdə əqrəb var. Həmin gecədən sonra uzun müddət Behcətin camaat namazına getmədim və ailəmdən tez-tez xəbər tutmaq üçün öz məhəlləmizdəki məsciddə namaz qılardım.\nAyətullah Behcətin şagirdlərindən olan Ləngərud elmi hövzəsinin məs`ul işçisi Höccətül-islam Abbasi buyurur: Bir gün dostumla birgə məscidin yuxarı təbəqəsində oturmuşduq. Mən bir iş üçün istixarə etdirmək istəyirdim. Amma Behcətin yanına gedib bu sözü (istixarə etməyi) deməyə utanırdım. Dostumdan mənim üçün istixarə etməsini xahiş etdim. Behcət məsciddə divarın kənarında oturmuş və bir dəstə adam istixarə etmək üçün onun ətrafına toplaşmışdılar. Növbə mənim dostuma çatanda Behcət istixarə edəndən sonra işarə ilə nə isə dedi. Amma istixarənin ətraflı cavabını mənim özümə izah etdi.\nHöccəti nəql edir ki, bir gün dostumla bərabər Ayətullah Behcətin “üsul” dərsində iştirak etdik. Behcət dərsdə “inşa” və “əxbar” haqqında söhbət edirdi. O zamanlar mən hələ evlənməmişdim. Birdən ağlıma belə bir fikir gəldi ki, namaz halında Allah-təaladan saleh həyat yoldaşı istəmək üçün dua etmək olarmı? Behcət elə həmin dəqiqə dedi: “Bəli insan namaz halında bu cür dua edə bilər.”\nDərs bitdikdən sonra evli dostlarımdan biri mənə dedi: “Dərsdə söhbət “inşa” və “əxbar”dan gedəndə övladım olmasını arzuladığım üçün fikrimdə–namaz halında Allah-təaladan övlad payı istəmək olarmı?– sualı yarandı. Elə bu vaxt Behcət həmin mətləbə cavab verdi. Onun bizim hər ikimizin fikrindən xəbərdar olmasını başa düşdük.\nSeyyid bir şəxs belə deyirdi: Bir gün həmişəki adətim üzrə yenə şam namazından sonra Behcətlə birlikdə onun mənzilinin qapısına qədər getdim. Yolda gedərkən birdən ağlıma gəldi ki, Behcətdən bizim şəcərənaməmizin düzgün olub-olmaması barədə soruşum. Öz-özümə fikirləşdim ki, görən o şəcərənamə haqqında nəsə bilirmi? Behcətin mənzilinin qapısına çatanda tələbələr bir-bir onun əlini öpüb getdilər. Növbə mənə çatanda, o heç bir şey soruşmadan dedi: “Əgər şəcərənamə haqqında bir şey bilmək istəyirsənsə, filankəsin yanına get.”\nHörmətli tələbələrdən biri belə nəql edir: Bir gün Ayətullah Behcətin hüzuruna gedib dedim: Rəhmətlik Bidabadi kimi tanınmış dini şəxsiyyətlərdən nəql olunmuş xüsusi tapşırıqlara ustadın göstərişi olmadan biz özümüz əməl edə bilərikmi? Behcət belə cavab verdi: “Rəhmətlik Bidabadi və digər böyük şəxsiyyətlər islam yolunda çox zəhmət çəkmişlər. Bu şəxsiyyətlərin hər biri mö`min insanları müxtəlif yollarla Allaha tərəf gedən yola hidayət edərmişlər. Amma mənim nəzərimcə bütün xüsusi tapşırıqlar bir şeydə–günahı tərk etməkdə toplanmışdır. Elə fikirləşməyin ki, günah etməmək özü çox asan və sadə bir işdir. Bə`zən zahirdə sadə görünən bu işin özü çox çətindir. Günahları tərk etmək axar çeşməyə bənzəyir. Əvvəlcə siz günahları tərk edin, sonrakı ibadət və tapşırıqlar özü sizə tərəf gələcək.”\nÇox dindar tələbələrdən biri deyir ki, bir gün Ayətullah Behcətin yanına gedib dedim: Mənə xüsusi bir tapşırıq verin. Buyurdu: “Çalış günah etmə.” Dedim: Bu yaşda mənə günah etmək yaraşarmı? Bir zikr və ya xüsusi tapşırıq verin ki, ona əməl edim. Behcət dedi: “Dünən öz evində hansı günaha mürtəkib olduğunu deyimmi?” Mən dedim: Bəli, deyin. Behcət dünən baş verənləri bir-bir mənə sadalayanda, yerimdə quruyub qaldım. Sonra tez onunla sağollaşıb getdim. (Əlbəttə, hər kəs öz həddində günaha mürtəkib olur və ola bilsin ki, bə`zilərinin nəzərində bunlar günah hesab olmasın.)\nİnqilabda çox zəhmət çəkmiş böyük şəxsiyyətlərindən biri Behcətdən xüsusi bir tapşırıq istədi. Behcət həmişəki kimi başını aşağı salıb zikr deməyə məşğul idi. O, başını qaldırıb dedi: “Bacardıqca günah etməyin.” Sonra yenə də zikr deməyə davam etdi. Yenə mənə baxıb buyurdu: Əgər birdən hər hansı bir günaha mürtəkib olsanız, çalışın camaatın haqqı ilə əlaqədar olmasın.” Sonra yenə zikr deməyə məşğul oldu. Üçüncü dəfə başını qaldırıb dedi: “Əgər həqqünnasla əlaqədar günaha mürtəkib olsanız, bu dünyada halallıq almağa çalışın.” (Bu günahı axirətə saxlamayın, orada sizin üçün çox çətin olar.)\nBir tələbə deyir: “Ayətullah Behcətə dedim: Peyğəmbər (s) və Həzrət Əlinin (ə) Salman Farsi, Əbuzər, Meysəm Təmmar və Rəşid Hicri kimi şəxsiyyətlərə verdikləri xüsusi tapşırıqlar hal-hazırda mövcuddurmu? Behcət buyurdu: “Hər nə varsa Qur`an və Nəhcül bəlağədədir. Bunlardan başqa heç bir şey öz səhabələrinə öyrətməyiblər.”\nBaşqa bir yerdə belə buyurmuşdur: “Tapşırıq istəyənlərin sayı çoxdur. Amma mən hər kəsə bir tapşırıq verə bilmərəm. Bu tapşırığı mən hamıya tövsiyə edirdim ki, “Vəsailüş-şiə” kitabının “Cihadun-nəfs” bölümündən hər gün bir hədis oxuyub, ona əməl etməyə çalışsınlar. Bir ildən sonra əxlaqi cəhətdən dəyişdiyinizi hiss edəcəksiniz. Bu, xəstələndiyiniz vaxt istifadə etdiyiniz dərmana bənzəyir. Çünki dərmanın tə`siri bir müddət keçəndən sonra özünü büruzə verir.”\n“Dər məhzəre bozorgan” kitabında Ustad Qərəviyan belə qeyd etmişdir: “Bir gün bir qrup adamla Ayətullah Behcətin hüzurunda (məclisində) oturmuşduq. O, üzünü məclisdəkilərə tutub dedi: Hüzeyfədən nəql olunur ki, İmam Sadiq (ə)-ın yanına gəlib ərz etdi: Ey peyğəmbər övladı! Hamı sizdən “xeyir nədir?”–sualını soruşur. Amma mən sizdən “şər nədir?”–sualını soruşmaq istəyirəm.\nSonra Behcət əlavə edərək dedi: İnsan əgər şərin nə olduğunu bilsə və ona mürtəkib olmasa, bütün işləri düzələr.”\n...Bir dəfə Ayətullah Behcət söhbətini bitirdikdən sonra icazə alıb dedim: Mənim bir sualım var. Buyurdu: “Əgər xülasə olsa, eybi yoxdur.” Ərz elədim: Bə`zən, insan Allah yolunda gördüyü xeyir işlərin tam ixlasla olması üçün çox sə`y edir. Amma şöhrətpərəstlik, camaatın yanında riyakarlıq, başqaları tərəfdən tə`riflənmək kimi cüzi şeytani vəsvəsələrdən yaxa qurtara bilmir. İnsanın zehnində dolaşan belə vəsvəsələr riya sayılırmı? Bu fikirlər insanın gördüyü xeyir işlərin dəyərini azaldırmı?\nBehcət belə cavab verdi: “Yol verilməyən riya ancaq ibadətdir və riya ilə qarışıq olan ibadi əməllər haramdır. Bə`zilərinin dediyinə görə riya hətta ibadəti batil edir. Amma ibadətdən kənar işlərdə riyanın maneəsi (eybi) yoxdur. Riyanın özü riyaya çarə ola bilər və riyanın çarəsi də düzgün fikirləşməkdədir.\nBelə niyyət edin ki, elminizlə əməliniz uyğun olsun. Elm və əməl nə biri-birindən qabağa keçsin və nə də geri qalsınlar. Bizim bədbəxtçiliyimizin əsas səbəbi elm və əməlimizin uyğun olmamasıdır. Bə`zilərinin elmi əməlindən geridə, bə`zilərinki isə irəlidədir. Xülasə, elmləri ilə əməlləri biri-birinə uyğun gəlmir. Adətən, bir çoxlarının elmi bə`zən əməlindən qabağa keçir və bə`zən də geri qalır. Beləliklə, bildiyiniz hər bir şeyə əməl etməyə çalışın ki, elminizlə əməliniz bərabər olsun.\nKommunistlərin hökumət etdikləri yetmiş illik represiya dövründə Qafqazda–Bakı, İrəvan, Naxçıvan və digər şəhərlərdə din və dindarların başına nələr gəldiyini bir Allah bilir. Camatın din adını çəkməyə ixtiyarı yox idi. Onların hökumət etdikləri dövrlərdə uzun illər camaat namazı qılınan məscidlər anbarlara çevrildi. Qafqazın böyük alimlərindən olan Mirzə Qəni Badkubini çox faciəli bir şəkildə öldürdülər. Bolşeviklərin Qafqaza gəldiyi ilk vaxtlarda Leninin şəklini küçə və bazarlarda gəzdirib deyirdilər: “Lenin Məhəmməddən (s) ağıllıdır.”\nMirzə Qəni minbərə çıxıb dedi: “Düzdür ki, Lenin ağıllı adamdır, amma həzrət Məhəmmədin (s) ayaqqabısının bağı belə ola bilməz. Bu sözə görə kommunistlər ona əzab verərək öldürdülər. Onun qatilinə Allah lə`nət eləsin.\nBakıda elə ağır vəziyyət yaranmışdı ki, alimlər ya təqiyyə, ya da hicrət etməyə məcbur oldular.\nİmam Rzadan (ə) belə rəvayət olunmuşdur: “Allahın rəğbət və mərhəmətindən naümid olmaq, insanın ömür boyu mürtəkib olduğu günahlarından qat-qat çoxdur.” Əgər Allaha qarşı mə`siyət (üsyan) etməkdə öz nəfsimizin öhdəsindən gələ bilməsək, getdikcə ilahi ayələri təkzib və inkar etməyə başlayacağıq. Beləliklə, Allahın rəhmət və mərhəmətindən naümid olacağıq, halbuki, günahkar olan hər bir şəxsə Allahın rəhmətindən uzaq olması gün kimi aydındır.\n“Qiyamət günü Allah-təala rəhmət qapılarını elə açacaqdır ki, hətta İblis də tamah salacaq.” \nİmam Hüseynin (ə) şəhadəti müqabilində Ömər Sə`də hansı və`dlər verilməmişdi? Amma o nə şah, nə xəlifə və nə də Reyin hakimi ola bildi. Nəfsin bu vəsvəsələrindən Allaha pənah aparırıq. İnsan öz aqibətinin xeyirli olması üçün nəfsini hər cür vəsvəsələrdən qorumalıdır.\nNəcəf elmi hövzəsindəki təhsilini başa vurmuş bir tələbə İrana qayıtmaq istəyərkən, Seyyid Məhəmməd Kazim Yəzdinin yanına gedib, ona rəvayət nəql etməsi üçün icazə verməsini istəyir. Bir-neçə gün keçsə də, Seyyid Yəzdi bir cavab vermir. Həmin tələbə deyir: Öz-özümə fikirləşirdim ki, Seyyiddən Beytül-maldan bir şey istəməmişəm! Mənə elə gəlir ki, İranda onu elə də tanıyan olmaz və onun icazə verməsi bir o qədər də mühüm deyil. Elə buna görə də hər dəfə Seyyid Məhəmməd Kazim Yəzdini görəndə çox acığım tuturdu.\nBu əhvalatdan bir-neçə gün keçəndən sonra Seyyid rəvayət nəql etməyi mənə icazə verdi və cavabı gecikdirdiyi üçün məndən üzrxahlıq etdi. O, tə`xirə salınmış cavabın səbəbini belə açıqladı:\n“Mən o gün məkruh yemək yemişdim. Onun tə`sirinin bütünlüklə bədənimdən çıxmasını gözlədim ki, tam paklanandan sonra silsilə rəvayətlər sırasında böyük alim və ravilərlə öz mə`nəvi bağlılığımı bərpa edim və bundan sonra sənə rəvayət nəql etmək icazəsi verim.”\nVay o gündən ki, yemək-içməkdə haramdan çəkinməyək. Çünki bu yeməklər insanın elm, iman və ya küfründə böyük tə`siri var. Elə bu cəhətdən də bir vaxt ayılıb görürük ki, Yezidə iman gətirmişik. Allah-təala “Bəqərə” surəsinin 35-ci ayəsində Adəmə (ə) belə buyurur:\n“Sizə haram buyurulmuş bu ağaca yaxınlaşmayın ki, zülmkarlardan olmayasınız.”\nBu ayədən mə`lum olur ki, elə bu yemək-içməklər Adəmin (ə) cənnətdən qovulub yer üzünə gəlməsinin səbəblərindəndir. Yemək-içmək insanı məxluqatın ən ali ya da ən alçaq (aşağı) dərəcəsinə çatdıra bilər. Bütün yeməli-içməlilər insanın qanında, bədənində, ruhunda, zehnində və fikrində özünü çox aydın büruzə verir. Elm, əməldə yüksək müvəffəqiyyətlər əldə etmiş sağlam fikir və düşüncə sahibi olan alimlər, ancaq halal yeməklərdən istifadə etməklə belə ali məqamlara çata bilmişlər.\nBöyük alimlərdən biri bolşeviklərin zamanında Rusiyada olan bir şəxsin dilindən belə nəql edirdi:\n“Qafqazda yerləşən üç böyük şəhərə – Bakı, Tiflis və İrəvana get-gəl edirdim. Bir dəfə Tiflis şəhərində olarkən bir qrup məsihi ilə qatara mindim. Elə bu vaxt bir keşiş də onu müşaiyət edən bir-neçə nəfərlə qatara daxil oldu. O vaxtlar hər şəhərdə ancaq iki və ya üç keşiş olardı. Buna baxmayaraq qatarda olan məsihilərin heç biri ona əhəmiyyət vermədi. Elə bu vaxt qalxıb yerimi həmin keşişə verdim. Keşiş dedi:\nNə üçün qalxıb yerini mənə verdin? Dedim: Çünki bizim itaət etdiyimiz peyğəmbər bizə ruhanilərə hörmət etməyi buyurmuşdur.\nKeşiş bir müddət başını aşağı saldı və sonra yenə də soruşdu: Xahiş edirəm, niyə qalxıb mənə yer verdiyinizi bir daha təkrar edəsiniz. Dedim ki, biz müsəlmanların peyğəmbəri ruhanilərə hörmət etməyi bizə tövsiyə etmişdir. Keşiş ətrafına göz gəzdirib dedi: “Bunu bu vəhşilərə deyin, bu vəhşilərə deyin! (Bolşevik–yə`ni dinsiz.)\nBuradan mə`lum olur ki, onlar fəqət islam dini ilə deyil, bütün dinlərlə müxalif idilər.\nBaşımıza gələn bütün bəla və müsibətlər Allahın bizə əta etdiyi ne`mətlər qarşısında naşükür olmağımızla əlaqədardır. Çünki Allah-təala İbrahim surəsinin 7-ci ayəsində buyurur:\n“Yadınıza salın ki, o zaman Rəbbiniz bunu bildirmişdi: Əgər (Mənə) şükür etsəniz, sizə olan ne`mətimi artıracağam. Yox, əgər nankorluq etsəniz, (unutmayın ki) Mənim əzabım, həqiqətən, şiddətlidir.”\nŞükür etmək ne`mətlərin artmasına və naşükürlük isə onların azalmasına səbəb olur. Əgər Allahın bizə əta etdiyi ne`mətlərin azaldığını görsək, şübhəsiz ki, bunun əsas səbəbi bizim naşükürlüyümüzdən irəli gəlir.\nŞükürün geniş mə`nası vardır ki, onlardan biri də Allaha itaət deməkdir. Şükür təkcə dildə “əlhəmdülillah” deməklə bitmir. Baxmayaraq ki, bu da Allaha şükür etməyin bir yoludur və itaət deməkdir.\nDeməli, Rəbbin bizə lütf etdiyi ne`mətlərin müqabilində şükür Onun itaətində olmaq və ne`mətlərin daha artması mə`nasındadır. Ne`mətlər qarşısında naşükürlük isə Allaha qarşı üsyan və Onun tərəfindən nazil olacaq əzaba dəlalət edir.\nƏgər nə vaxtsa başımıza bir müsibət və ya bəla gələrsə, onun səbəbini ötən günlərdə axtarmalıyıq. Çünki, insan öz yaxşı və pis əməllərinin müqabilində Allah-təala tərəfindən mükafatlandırılır. Yaxşıya yaxşı, pisə isə pis ilə cavab verilir.\nBiz nə vaxt hansı bir vacib əməli tərk etmədiyimizə və ya harama mürtəkib olmadığımıza əmin olsaq, gərək sevincdən papağımızı göyə ataq.\nAxı, niyə bizə dərs olmur? Allah-təala Qur`anda buyurur:\n“Ey Adəm! Həqiqətən, sən orada (cənnət) aclığın, çılpaq olmağın nə olduğunu bilməzsən.”\nƏgər haram yeməsək aclıq və susuzluqdan ölmərik. Cənnət bütün ne`mətləri ilə sənin ixtiyarında olacaqdır. Əks-təqdirdə heç bir şey. Biz insanların əgər cənnətə inamımız olsaydı, bu qədər ilahi hökmlərə qarşı müxalif çıxmazdıq. Şeytan Adəm və Həvvaya (ə)–“(Adəmin və Həvvanın) örtülü ayıb (övrət) yerlərini özlərinə göstərmək məqsədilə onlara vəsvəsə edib dedi: Rəbbiniz sizə bu ağacı yalnız mələk olmamağınız və ya (cənnətdə) əbədi qalmamağınız üçün qadağan etmişdir.” –yalan demişdi. Allahın itaətindən çıxıb sizə nəhy edilmiş ağacın meyvəsindən yediyinizə görə, cəhənnəm odunda yanacaqsınız!\nBiz insanların işi quşlara çox bənzəyir. Quşlar üçün tələ quranda ora dən tökürlər və onlar dən yemək üçün gələndə ovçunun toruna düşürlər. Əgər insanın qəlbi tora düşsə nə baş verər?\nAllahdan nə qədər uzaq düşmüşük ki, fəsad və əxlaqsızlığa düçar olmuşuq. Şiə əqidəsində müvəqqəti izdivac (siğə) caiz sayılır və haram iş (zina) görməyə heç bir ehtiyac yoxdur. Amma şeytan bir çoxlarının yolu üstə durub, onları harama sürükləyir. “İblis dedi: Sən məni (Adəmə səcdə etmədiyimə görə) məhrum etdiyinə əvəz olaraq mən də Sənin düz yolunun üstündə oturub insanlara (Sənə ibadət və itaət etməyə) mane olacağam!\nAllah-təala buyurdu: Oradan (cənnət) rüsvay olmuş (qovulmuş) halda çıx. Onlardan (insanlar) hər kim sənə uysa, (cəzasını alacaq). Əlbəttə, cəhənnəmi sizin hamınızla dolduracağam!”


Bakı Şəhər İcra Hakimiyyətində müşavirə keçirilib - AZƏRTAC – Azərbaycan Dövlət İnformasiya Agentliyi\nBŞİH-in mətbuat xidmətindən AZƏRTAC-a bildiriblər ki, müşavirədə çıxış edən Bakı Şəhər İcra Hakimiyyətinin başçısı Eldar Əzizov son illərdə Prezident İlham Əliyevin səyləri nəticəsində paytaxtın parklar şəhərinə çevrildiyini və bu prosesin davam etməkdə olduğunu diqqətə çatdırıb. Praktiki olaraq şəhərin bütün rayonlarında çoxsaylı park, bağ və istirahət guşələri yaradılıb. IDEA İctimai Birliyi və şəxsən təşkilatın rəhbəri Leyla Əliyevanın fəaliyyətinin nəticəsi olaraq məhəllələrarası parklar yaradılıb və bu proses inkişaf etməkdədir.\nBakı Şəhər İcra Hakimiyyətinin başçısı qeyd edib ki, paytaxtda parkların sayı çoxaldıqca onlara göstərilən qulluğun səviyyəsi də artmalıdır. Lakin bəzən səhlənkarlıq hallarına da yol verilir. Məsələn Sabunçu rayonunda yerləşən EKO park yerli icra qurumlarının diqqətsizliyi nəticəsində baxımsız vəziyyətə düşmüşdü. Buna görə də Sabunçu Rayon İcra Hakimiyyətinin başçısı Adil Vəliyevə iradlar tutulub. Hazırda mövcud nöqsanların aradan qaldırılması məqsədilə Sabunçu Rayon İcra Hakimiyyəti tərəfindən həmin ərazidə müvafiq tədbirlər həyata keçirilir.\nMüşavirədə dövlətimizin başçısının Bakı şəhərindəki park, bağ və istirahət guşələrində müvafiq şəraitin yaradılması ilə bağlı tələbləri rayon icra hakimiyyətləri başçılarının nəzərinə çatdırılıb. Qeyd edilib ki, hər bir rayon icra hakimiyyətinin başçısı ərazisindəki parkların vəziyyəti ilə bağlı məsuliyyət daşıyır. Əgər ərazidəki park şəhər və ya rayon icra hakimiyyətinin balansında deyilsə, o zaman rayon rəhbəri məsələdən kənarlaşmamalı, koordinator kimi çıxış edərək mövcud problemləri həll etməlidir. Bakı Şəhər İcra Hakimiyyətinin başçısı əlavə edib ki, son vaxtlar bəzi məmurlar problemləri həll etmək əvəzinə, bir sıra bəhanələr gətirirlər, bu isə yolverilməzdir.\nEldar Əzizov, həmçinin bildirib ki, dünyada mövcud iqtisadi vəziyyətə baxmayaraq, dövlətimizin başçısının həyata keçirdiyi siyasət nəticəsində Azərbaycanda iqtisadi inkişaf templəri nəinki qorunub saxlanılıb, həm də yeni imkanlar yaranıb. İşğaldan azad edilmiş Qarabağda genişmiqyaslı quruculuq işlərinə başlanılıb. Biz isə dövlətimizin başçısının tapşırıqlarına uyğun olaraq, Bakı şəhərində abadlıq işlərinin templərini qorumağa və həm də əvvəl yaradılanların saxlanılmasına çalışmalı, həmçinin vətəndaşların müraciətlərinə diqqətli olmalıyıq.\nAZERTAG.AZ :Bakı Şəhər İcra Hakimiyyətində müşavirə keçirilib


2021, 02 Avqust, Bazar ertəsi, Bakı vaxtı 10:44\n«Təhlükəsizlik» Araşdırmalar Mərkəzinin rəhbəri İlham İsmayıl\n«MƏSCİDİN YANDIRILMASI CƏZASIZLIĞIN NƏTİCƏSİDİR»\n«Qaraçuxur məscidinin yandırılması cəzasızlığın nəticəsi idi». «Təhlükəsizlik» Araşdırmalar Mərkəzinin rəhbəri İlham İsmayıl bu fikirdədir. Ekspertin fikrincə, hadisəni törətməkdə şübhəli bilinən Namiq Nəsibov bundan öncə özünü kifayət qədər çılğın aparıb, amma qarşılığında cəza görməyib:\n«O, cəzasızlığını hiss etmişdi. Küçənin ortasında ideoloji təxribatla məşğul olurdu və bunu sosial şəbəkələrdə yayırdı. Heç vaxt da cəza almırdı. Cəza almadığına görə də Kobani şəhərinə gedib çıxdı. O lap əvvəldən də millətçi şüarlar səsləndirirdi».\nBakının Qaraçuxur qəsəbəsində yerləşən «Cümə» məscidində noyabrın 26-da yanğın törədilib. Milli Təhlükəsizlik Nazirliyinin yaydığı məlumata görə, yanğın yandırıcı maye ilə doldurulmuş şüşə butulkalar atılmaqla törədilib. Faktla bağlı Cinayət Məcəlləsinin 134-cü maddəsi (öldürməklə və ya sağlamlığa ağır zərər vurmaqla hədələmə) ilə cinayət işi başladıb və istintaqın davam etdirilməsi Milli Təhlükəsizlik Nazirliyinin İstintaq Baş İdarəsinə həvalə olunub. Cinayəti törətməkdə şübhəli bilinən şəxslər – Nəsibov Namiq Kamil oğlu və Ələkbərov Elnur Tahir oğlu saxlanılıblar.\nİlham İsmayılın fikrincə, Qaraçuxur məscidinin yandırılması İŞİD-in Kobaniyə hücumunun qisası da ola bilər:\n«Suriya hadisələri baş verəndən sonra kürdlər üçün Kobani sanki müqəddəs şəhərdir. Onlar Türkiyəyə qarşı təxribatı daha çox Kobanidən ediblər. Kobani elə bil onların ideoloji mərkəzlərindən biridir. Xüsusilə son vaxtlar Qaraçuxur məscidi daha çox radikalların toplaşdığı yer idi. Ola bilsin ki, onlar bu adamların simasında İŞİD-in nümayəndələrini görürlər. Fikrimcə hadisəni dini yox, məhz milli təəssübkeşlikdən törədiblər. Ona görə də bu cür adamları nəzarətsiz buraxmaq olmazdı. Suriyaya istər döyüş, istərsə də ideoloji hazırlığa gedib qayıdan adam Azərbaycan üçün potensial terrorçu ola bilər».\nSiyasi şərhçi Azər Rəşidoğlu isə olayı müəmmalarla dolu hesab edir. Onun fikrincə, əgər bu konkret terror hadisəsi olsa idi, insanların çox olduğu bir zamanda həyata keçirilərdi. Ekspertə görə, hadisə bir qədər şişirdilir:\n«Burada anlaşılmayan məqamlar çoxdur. Hadisə araşdırılır, odur ki, konkret fikir söyləmək istəməzdim. Məncə, PKK terrorçularının bu hadisə ilə bağlı olduqları barədə deyilənlər bir qədər şişirdilib. Ehtimal edirəm ki, yaxın zamanlarda sələfi, xəvaric, digər təkfirçilərə qarşı hakimiyyətin ciddi əməliyyatı həyata keçirilə bilər. Bu hadisə sələfiləri sakitləşdirməyə hesablanmış addım kimi də qəbul oluna bilər. Bunun ardınca hakimiyyət radikal dini cərəyanlara qarşı sərt addımlar ata bilər».\n«TERROR HƏDƏSİ YÜKSƏK DEYİL, AMMA...»\nEkspertlərə görə, Azərbaycanda hazırda terror hədəsi mövcuddur. Amma...\nİlham İsmayıl: «Terror hədəsi yüksək deyil. Amma Azərbaycan olimpiadaya hazırlaşır. İslamçılar arasında Avropanın Azərbaycana geniş miqyasda ayaq açmasını istəməyən qüvvələr var və onlar perspektivdə terror törədə bilərlər. Necə ki, «Eurovision» ərəfəsində kiçik miqyaslı hədələr, qorxular oldu. Ona görə də hesab edirəm ki, yüksək deyil, amma artan xətt üzrə inkişaf edə bilər. Yəqin ki hökumət, dövlət bunu nəzərə alır».\n«... ÖLKƏDƏ XAOS YAŞANA BİLƏR»\nAzər Rəşidoğlunun fikrincə, ölkədə terror təhlükəsini artıran amillər Azərbaycanın Rusiya və digər qonşu ölkələrin qıcığına səbəb olan addımlar atmasıdır:\n«Azərbaycanda terror təhlükəsi həmişə mövcud olub. Bu gün daha realdır. Vətəndaş cəmiyyəti və sekulyar institutlar məhv edilib. Mötədil dini icmalar təzyiqlərlə üzləşib. Azərbaycan Rusiya və digər qonşu ölkələrin qıcığına səbəb olan addımlar atır. Bu amillər terror təhlükəsini artırır. Terror aktları baş verərsə, ölkədə xaos yaşana bilər».\nAzər Rəşidoğlu bu xaosun yaranmaması üçün iqtidarın demokratik müxalifət və mətbuatla münasibətlərini normallaşdırmaq məcburiyyətində olduğunu düşünür. Əks təqdirdə, şərhçiyə görə, proseslər xaos müstəvisinə transfer edə bilər.\nQaraçuxurda məscidi yandıran şəxsin Suriyada döyüşdüyü bildirilir


Müxtəlif dizaynlarda ən son və cəlbedici açılan küpeler - Gözəllik və Moda - 2021\nMüxtəlif dizaynlarda ən son və cəlbedici açılan küpeler\nSırğalar kolleksiyanız üçün ən son dizaynları axtarırsınız! Yoxsa o köhnəlmiş top sırğalarından bıktınız? Bəli, moda tendensiyalarının dəyişməsi ilə də külək dizaynları da yeni çalarlar və dizaynlar verməyə başladı. Onların arasında xülya sırğalardakı son dizayn damla sırğalar dizaynıdır.\nDamcıq külək dizaynları həmişə qulaqlıqda yerləşdirilir. Onlar həmişə bir daş və ya cazibədarlıqla sona çatırlar. Müxtəlif dizaynlarda mövcud olanlar, həmişə damlacıq sırğalar, kolye sırğalar və ya sarkıt sırğalarından ilham alırlar. Ən son dizaynlar da bir toxunuş üçün sonda bir zəncir, bir cazibə, bir xalqa və ya bənzər əşyalar verilir.\nTrenddə gözəl damcı küpeler:\nİşdə özünüzü satın almaqdan çəkinməyəcəyiniz damcı külək dizaynlarının bəzi dizaynları.\n1. Tatlısu Drop Küpe:\nİncini açılan sırğalar dizaynında yeni dizayn, kiçik gümüşlərlə bəzədilmiş sterlinq gümüş əyri dizaynında hazırlanır. Dizayn şirin su dalğalarından ilhamlanır və sonuncu aşağıda asılı bir inci ilə edilir. Bu qulaqlıq üçün yaraşıqlı bir uzunluq verir.\n2. Globe Drop Küpe:\nBir xülya dizayn külək axtarırsınız? Bir qızıl damla sırğalar dizaynına bir qlobal dairəvi cazibə verilir. Qızıl dünya da çiçək dizaynları verən bir nakshi işi verilir. Əqrəblər və şəbəkə küpelerə partiyalar və hadisələrə yeni bir baxış verir.\n3. Sonsuz Drop Küpe:\nDiamond drop sırğalardakı həssas bir dizayn, sonsuz bir dizayn vermək üçün sterlinq gümüş ilə birləşdirilir. Külənin mərkəzində böyük bir almaz ilə yaranan brilyantların ölçüləri müəyyənləşdirilir. Küpe çox geyimi və sarees üzərində tapılır.\n4. İlk Design Drop Küpe:\nDəyirmi sırğalardakı qızıl nümunələrində yeni dizayn öz adları ilə fərdi bir toxunuşdur. Küpe kıvrımlı sevgililərlə başlayan bir toxuma dizaynı verilir. Küpe, təsadüflər və paltarlar üçün dəbdəbəli olmaq üçün kifayətdir.\n5. Gemstone Drop Küpe:\nQızıl damla sırğalar dizaynı ilə birlikdə taxta daşlar bəzək üçün gözəl bir toxunma verir. Qızıl kərpic növü dizaynı ilə daha da gözəlləşmək üçün küncdə mərkəzdə bir sapfir qızıl daş verilir. Rahat bir aşınma üçün qulaq kağızı əhatə edir.\nDaha çox məlumat: Külək kağızı ilə Sırğa\n6. Kalıplanmış Yaprak Drop Küpe:\nDizayner geyimində geniş yayılmış yeni bir dizayn gümüş açılan sırğalardır. Külək dizaynı bir neçə yarpağın birləşməsi ilə aparılır. Kulaklık trio yaprağı dizaynı ilə bəzədilib, qalanları isə kupe istənilən uzunluğu verərək aşağıda əlavə olunur.\n7. Gelin Drop Küpe:\nMükəmməl gəlin külək dizaynı içərisində tikilmiş almazlarla curvy dizaynları tələb edir. Bu damcı inci kupe dizaynı bir-biri ilə əlaqəli gözəl bir naxışla hazırlanır. Küpe, müxtəlif ölçülü almazlar verilir və gəlin gəlinlər üçün əlverişli olmaq üçün asılı bir inci verir.\n8. Retro Drop Küpe:\nAksessuarlar üçün yenidən köhnə retro baxmaq cəhd edin! Qara diamonds, qızıl boncuklar və tünd çubuqlardan hazırlanan qara damla sırğalar, aradığınız mükəmməl bir şeydir. Qulaqcıq üzərində bir cədvəl dizaynı verilir. Külək dizaynı, kiçik hadisələr və ya təsadüfi əşyalar və ya paltarlar və paltarlar üzrə hallar üçün ən yaxşı şəkildə həyata keçirilir.\n9. Multi Stoned Drop Küpe:\nDrop küpük, ona əlavə edilən bir dizayner daş verildiyi zaman yaxşıdır. Burada bənzər bir çox daşlı damcı küpeli dizaynı var. Küpe qaynaqlı gümüşdən hazırlanır və bir ovulyar şəklində daş qoyulur. Küləklər paltarlar və dizaynerlər üzərində partiyalarda gözəl görünürlər və etniklərə də daşıya bilərlər.\n10. Boncuklu Drop Küpe:\nRəsmi görünüş və ya hətta hallar üçün daşınacaq bir şey axtarırsınız? Burada bir neçə boncuk ilə hazırlanmış bir drop kupe dizaynı. Küpe, jhumka dizaynını verən bir neçə boncukla örülür. Uzunluğu istədiyiniz kimi saxlanıla bilər. Siz də bu kruizinizi evdə edə bilərsiniz.\nDaha çox bax: Dangle Earrings\n11. Vine Drop Küpe:\nDizayner partiyaları və ya toyları üçün bir dizayn qəbul edilməsi üzüm dizaynı gümüş açılan küpeler dizaynıdır. Bir çox kiçik, orta və böyük ölçülü brilyantlardan ibarətdir, çiçək dizaynları ilə xətti bir dizayn verir. Nazik bir toxunuşla əlavə etmək üçün külək dairesel bir almazla sona çatdı.\n12. Royal Drop Küpe:\nDiamond drop sırğalardakı kral dizaynı dizayn kimi bir tac verilir. Küpe kıvrım kiçik bir brilyantla qıvrılmış bir qulaqlıq hissəsi verilir. Aşağıdakı hissəyə yaqut bitirən yarpaqları və çiçək nümunələri verilir. Orta hissə qızıldan hazırlanmış və hazırlanmış bir dizayn verilmişdir.\n13. Sadə Drop Küpe:\nDəyirmə kateqoriyasında sırğalardakı sadələşdirilmiş dizayn qızılgül və inci ilə hazırlanır. Küpe sadəcə yuxarıdakı bir bolt dizaynı və aşağıda asılan ağacsız inci ilə hazırlanır. Orta hissə həm də onların bir-birini bağlayan kiçik bir iplikdir. Təsadüfi və etnik geyimi geniş şəkildə aparılır.\n14. Wild Branch Drop Küpe:\nQara damcı külək dizaynında olduqca darıxdırıcı bir dizayn, partiyalı və ya qəbulda qara paltarlarla keçirildiyi zaman ən yaxşısıdır. Külək mərkəzdə böyük qara diamond ilə hazırlanır, yuxarı qulağın hissəsi isə qara rəngli ağaclar ilə hazırlanır.\nDaha çox bax: Qızıl Kristal Küləklər\n15. Vintage Drop Küpe:\nİncə açılan sırğalar bir yaprak çiçək dizaynını yaratan kiçik pırlanta ilə birləşdirildikdə, əlbəttə ki, nəfəssiz olmağa hazırlaşır. Külək, incilərin çiçək burunları şəklində olduğu halda, yarpaq şəklində almazlarla hazırlanır. Dizayn paltarında toy, ziyafət və s.\nDüşən küpe qadınların zehinlərinə öz incə sözləri var. Onlar ağır toy üçün sadə gündəlik geyimi kimi hallar üçün müxtəlif gəlir. Küpe də görünüşlərinə bir az zəriflik əlavə etmək üçün məşhurların seçimi. Şübhəsiz ki, onlar hər cür metalda bərabər görünüş verirlər, lakin hələ də gümüş, ağ qızıldan və ya qızıldan gümüşdə geniş seçim edilirlər.\nCopyright 2021 \_ ƏSas \_ Müxtəlif dizaynlarda ən son və cəlbedici açılan küpeler


Leninin YAP-ı, YAP-ın Seymur Baycanı | Rüfət Əhmədzadənin bloqu\n← Azərbaycan olmuşam\nƏsas səhifə » Esselər(içsəslər) » Leninin YAP-ı, YAP-ın Seymur Baycanı\nLeninin YAP-ı, YAP-ın Seymur Baycanı\nAprel 22, 2012 tarixində rufatahmad tərəfindən göndərildi\nMədəniyyətlər arası erotika\nƏvvəla, qabaqcadan demək istəyirəm ki, bu yazımda heç bir qərəz, ifrat nasionalizm, aqressiya və çirgindiyim “mentalitet” sevdası axtarmaq lazım deyil.\nYazıma Emin Həsənli adlı bir “facebook” dostumun statusu ilə başlamaq istəyirəm:\n“Qısa xəbər; İrəvan şəhəri bu il Dünya Kitab Paytaxtı elan edilib..Xmm. Bu A.Hitleri kitabxanaçı qoymaq kimi bir şeydir”.\nArdınca da bir istifadəçinin şərhi: “Bakı İslam paytaxtı olanda, bu da belə olacaq”.\nMən psevdo-millətçi və ya psevdo-islamçı kimi görünməmək üçün bu haşiyələri şərh etməyəcəm. Sadəcə deyəcəm ki, nəyi kimə tapşırırsan, ay dünya?\nAzərbaycanın təbii sərvətlərinin nəqli-ixracatı ilə bağlı irimiqyaslı müqavilələr bağlayanda, yeni təmir-tikinti işləri üçün kreditlər ayıranda avropalılar bilmirdi ki, bu pullar kimin mədəsinə gedir? Yəni 20 il lazım idimi onlara?\nYa bizə? Bizə (Sulutəpədə kasıb daxmasında başını girləyən vətəndaşlara) lazım idimi ki, Bakıdan sökə-sökə gələnlər axırda evlimizə çatsın? Bu erməninin Qarabağdan ala-ala gəlməsinə bənzəyir. Onlar Xəzərədək bizimdir deyirlərsə, bunlar bizim mələfəmizə qədər hər şeyi mənimsəyəcək, tərsinə çevirəcək tamaha malikdirlər.\nLenin-Stalin dövrünün fədakar kommunistləri, indinin saxtakar yapokratları… Distrofik kommunistlər.\nVə onlara alternativ kimi görünən distrofik demokratlar. Demokratiya və liberallıq adı altında istər milli, istər dini dəyərləri lağ hədəfinə çevirənlər.\n“Allahşükür müsəlmanları” ilə Allah müsəlmanlarını çaş-baş salanlar. Azərbaycan qızlarının “amaciləşmə-hadiləşmə” sindromundan ilham alıb erməni-gürcü-rus qadınlarına pərəstiş edənlər…\nBir zamanlar Rusiya televiziyalarında rus qızlarının “emanuilləşmə” bəlası müzakirə olunurdu. Yığışıb çıxış yolu tapa bilmirdilər.\nKimdir yuxarıda, kimdir aşağıda, ortada bəs kimdir?\nBirbaşa hakimiyyətə cəsarəti çatmayıb, mentalitetə söyənlər…. Düşünmüsünüzmü ki, mentaliteti bayraq edənlər (sizin demokratiyanı bayraq etdiyiniz kimi) bu mentalitetə sizdən az nifrət eləmirlər?\nMəgər onlar deyildirmi, “ulduzqayırma-aradüzəltmə” proqramları ilə xalqın beynini yuyan? Bilmirəm o Amaci kimdir, amma onun ləçəklərini ən çox satılan məhsullar arasına yazdıran kimdir? Xalqmı tələb edir? Xalqda artıq “dalbadal zorlanmış qadın” reaksiyası yaranıb. Əvvəl istəmirdi, az-maz müqavimət göstərirdi, indi isə artıq işə keçdiyini anlayıb həzm eləyir.. Necə ki, “yevropeyski” görünməyi ilə fərəh duyan, qırmızı ayaqqabı, yaşıl şalvar, “punk” saç düzümünə sahib olan bir çox oğlan adını-soyadını ingiliscə düzgün deyə bilməz… Dindirsən, ömürlərində bircə kitab da oxumayıblar.\nAmma xalqa yeridilir bu. Aeroporta nə gətirirsən gətir, nə tökürsən tök, xalq həzm edəcək.\nBu gün də, “demokratik düşərgə”də, internet məkanında (hansına ki, TV-lərdən qaçanlar üz tutur) “ortaya tökülən” məhsullar elə bu cür “distrofik” məhsullardır. Adlarını “azadlıq carçısı” qoyanlar.\nİsa Qəmbər 22 aprel mitinqində Leninin doğum gününü Seymur Baycanın doğum günü ilə müqayisə etmişdi. Uğursuz bir müqayisə idi – Uğur göstərmək üçün.\nSadəcə uğursuzluğu göstərmək üçün, demək olar: Leninin beynəlmiləlçiliyi ilə Seymur Baycanın beynəlmiləlçiyi eyni qiymətdədir. Lenin fəhlə-kəndli hökuməti adı ilə xalqları robotlaşdırmaq, standart insan yetişdirmək siyasəti yürüdürdü, Seymur Baycan isə… heç nə yürütmür, sadəcə özünün də düşməni olduğu YAP-ın siyasətinə xidmət edir.\nSeymur Baycan böyük yazıçıları ittiham edir, amma nazirə açıq məktub yazıb sonda pul istəyir, güzəran umur. Seymur Baycan və onun kimi yazarlar özlərinə bu cür yaxşıdır deyə, hamını o cür görmək istəyir. Dəyərsiz, qiymətsiz, nəyə gəldi-necə gəldi gedən.\nHörmətli Seymur Baycan ordusunda xidmət etdiyi Azərbaycanı, get-gedə vətəndaşları üçün qudsallığını itirən Vətəni “svetski” dövlətə çevirməyə çalışır.\nAmma onu unudur ki, bu “svetski” həyatdan əvvəl, ona rus-erməni qızının tərbiyəsi ilə yox, milli fikirli ananın tərbiyəsi ilə böyüyən əsgər övladlar lazımdır. Bu analar və övladlar da, serial və evlənmə proqramları ilə yox, intellektual əhəmiyyətli verilişlərlə və qondarmalıqdan uzaq tarix-ədəbiyyatla tərbiyə olunmalıdırlar.\nAzərbaycan reallıqlarına Hegelin-Kantın gözüylə yox, Tükəzbanın gözüylə baxmaq kifayətdir. Tükəzbanın mühitini yaradan da, sizin qarşı getdiyiniz və həm də xidmət etdiyiniz bu rejimdir. Bir az gerçəkçi olun!\nNə isə… Bu yazını yazarkən, sağdan-soldan çox əsəbləşdirdilər, fikrimi yığmaqda çətinlik çəkdim. Odur ki, yazımı 23 aprel, sat 01:40-da yazdığım statusla bitirmək istəyirəm:\n“ Stolumun üstündə çaynik var. Bir də genosidə uğrayan siqaret qutusu. Çaynikin dibinə çatıram… Saat isə 2 oldu. Amma fikrimi toplayıb yazımı bitirə bilmirəm. Heyif ki, stolun üstündə bakal yoxdur”.\nMən pivə içəndə yaxşı yazıram. Lakin bu, o demək deyil ki, namaz qılanlar yaza bilmirlər.\nBu yazı Esselər(içsəslər) içində dərc edildi və hakimiyyət,siyasət,YAP olaraq etiketləndi. Daimi bağlantını seçilmişlərinizə əlavə edin.\n“Leninin YAP-ı, YAP-ın Seymur Baycanı” üçün 3 cavab\nkamrannajafov dedi ki:\nAprel 24, 2012 tarixində, saat 8:17 səhər\t | Cavabla\nyalniz son cumleni beyendim…\nAprel 24, 2012 tarixində, saat 8:50 səhər\t | Cavabla\nAprel 24, 2012 tarixində, saat 8:51 səhər\t | Cavabla\nqardaş ele son cumle yazini izah edir


Əbu Cəhl- cəhalət, yoxsa intellektual azğınlıq?\nMart 5, 2015 Vüsaləddin Rüstəmov Məqalələr\n“Kiçik başlar şəxsləri, orta başlar hadisələri, böyük başılar fikirləri danışarlar” demişlər. Gəlin bu kombinasiya ilə bir mövzuya həm şəxsdən, həm hadisədən və həm də fikirdən yola çıxaraq yanaşaq:\nƏbu Cəhl (Cəhalət atası)… Bəli, bu isim bir şəxsin üzərində formalaşdı. İlk addımda hədəf olaraq o şəxsi götürəcəyik. Amr bin Hişam Məkkənin öndə gələn qəbilələrindən birinə mənsub çox adlı-sanlı, iqtidar və var-dövlət sahibi idi. Zamanının ərəb kültürünü əla bilir, dilçilik sahəsində qatqılar edirdi. Məkkənin bir çox diplomatik gedişatlarını həyata keçirir, bir neçə dil bilirdi. Şəhərdaxili ümumi nizam və intizamın arxasında dayanan simalardan idi. Və bunu da əla bacarırdı. Bu üzdən ilk dövrlərdən Rəsulullaha qarşı gəlmiş və şiddətlə ona qarşı amansız mübarizə aparmışdır. Təbii ki, qarşı gəlməsi də təsadüfü deyil, məhz fəaliyyət və vəzifəsi üzərindən formalaşmışdı. “Əbu Cəhl” isimləşməsini isə buna qarşılıq qazanmışdı müsəlmanlar arasında.\nAmma Əbu Cəhl siması bir şəxsdə qalmaz. Sual edək ki, niyə məhz Amr bin Hişam? Bunun üçün onun həyat fəaliyyətinə baxmaq lazımdır. Hansı hadisələrdən dolayı formalaşdı bu isim? Xırda hadisələrdən deyil, məhz ismin ehtiva etdiyi anlayışdan yola çıxaraq deyə bilərik ki, Amr bin Hişam heç də bu gün dillər əzbəri olaraq işlədilən cahil kəlməsinə uyğun gəlmir. Çox savadlı, yetənəkli və işin içinİ bilən biri olub. Zamanının ərəb dil qavramını əla bilir, keçmiş tarix və olayları mənimsəmişdi. Rəsulullahın mövcud xanədanlıq üçün gətirə biləcəyi təhlükəni də əla anlayırdı. Dini də çox yaxşı bilirdi. Bəs niyə CAHİL? Çünki bütün bu bilgi və yetənəyini özündən xəbərsiz, özünü öyrənmədən digərlərinin istismarı üçün istifadə etdi bir ömür. Dinləmədi, bildiyini bayraq etdi və atalarının yolunu müdafiə etdi. Bilgisi üzündən, məhz bilgisi.\nBu hadisələrdə də qalmayaraq bunu günümüzə daşımaq zorundayıq. Bütün bu hadisələrdən dolayı günümüzdə hansı fikir formalaşa bilər? Nə daşıyarıq günümüzə Əbu Cəhl timsalındakı atalıq və cəhalət mesajlarından?\nİdeologiya! Amr bin Hişam atalarının yolunu qoruyaraq təzyiq çıxarmaq, sülhü pozmaq və istismar üçün can-fəşanlıq etməyi bir məktəbə, qırılmaz bir ideologiyaya tabe tutur və mühafizə edirdi. Və özü bir ataya çevrilirdi. Quranda ATALAR dini olaraq verilən fikir ideoloji yanaşmaya işarədir fikrimcə. Çünki ona qarşılıq olaraq Fitrət və Barış olan yeni bir hərəkat ANA (ümmət, imam), yəni doğrumaq, qayğı çəkmək və şəvqət simvolu üzərinə formalaşırdı. Və elə qadınların da yüksək xidmətləri ilə daha da ucalırdı. Bu isə mövcud ərəb mədəniyyətinə, atalıq xanədanlığına tam zidd idi.\nDüşünək… Nədir cahillik, kimlərdir ona atalıq edənlər?!\nAmr bin Hişamata dinibilgicahilcəhalətdindiplomatiyaƏbu CəhlhəddRəsulullahsavaş\nPrevious Post:QİYAMƏT NƏ VAXT QOPACAQ?\nNext Post:KEYFİYYƏTLİ HƏYAT ÜÇÜN 95 QIZIL TÖVSİYYƏ


ABŞ-da baykerlərin atışdığı yerdə daha 300 ədəd silah aşkarlanıb\n21 May 2015 11:29 (UTC+04:00)\nMüstəntiqlər Amerikanın Ueyko şəhərində (Texas şatatı) baykerlərin atışdığı yerdə daha 300 ədəd müxtəlif növ silah aşkarlayıb. Onların arasında Kalaşnikov avtomatı da var. Trend-in "RİA Novosti"yə istinadən verdiyi məlumata əsasən, bu barədə "NBC" telekanalı xəbər verib.\nMayın 17-i Amerikanın Ueyko şəhərində iki düşmən bayker dəstənin atışması nəticəsində 9 nəfər ölüb, 18 nəfər yaralanıb. Atışma ticarət mərkəzində yerləşən "Twin Peaks" barında baş verib. Bu bar baykerlərin sevimli məkanlarından biridir. Hadisədən sonra məhkəmə tərəfindən 170 nəfər şübhəli şəxsə hökm oxunub.\nPolis serjantı Patrik Sventon qeyd edib ki, "Twin Peaks" barında 118 ədəd tapança, 1 ədəd Kalaşnikov avtomatı, 157 ədəd bıçaq, kastet, dəyənək, asmalı zəncir, qoruyucu jilet də daxil olmaqla daha 43 ədəd müxtəlif növ silah aşkarlanıb: "Silahların sayının artacağını gözləyirik".\nPolisin məlumatına əsasən, silahlar zibil qabları, mətbəx plitələri və başqa yerlər də daxil olmaqla, barın müxtəlif yerlərində gizlədilib.\nDünya xəbərləri 20 İyul 08:07


Azərbaycan-Çin sənədləri imzalanıb Siyasət\n10 Dekabr 2015 17:54\nAzərbaycan prezidenti və Çin Xalq Respublikası sədrinin görüşü olub\nDekabrın 10-da Pekində Azərbaycan prezidenti İlham Əliyevin və Çin Xalq Respublikasının sədri Si Cinpinin görüşü olub.\nGörüş geniş tərkibdə keçirilib.\n"Azərbaycan Respublikasının və Çin Xalq Respublikasının dostluq münasibətlərinin və əməkdaşlığın daha da inkişaf etdirilməsi və dərinləşdirilməsi haqqında Birgə Bəyannaməsi"ni Azərbaycan Respublikasının Prezidenti İlham Əliyev və Çin Xalq Respublikasının Sədri Si Cinpin imzalayıblar.\n"Azərbaycan Respublikası Hökuməti və Çin Xalq Respublikası Hökuməti arasında "İpək Yolu İqtisadi Kəməri"nin yaradılmasının birgə təşviqinə dair Anlaşma Memorandumu"nu Azərbaycanın xarici işlər naziri Elmar Məmmədyarov və Çinin xarici işlər naziri Van İ imzalayıblar.\n"Azərbaycan Respublikası və Çin Xalq Respublikası arasında məhkumların verilməsi haqqında Müqavilə"ni Azərbaycanın ədliyyə naziri Fikrət Məmmədov və Çinin ədliyyə naziri Vu Ayyin imzalayıblar.\n"Azərbaycan Respublikası Hökuməti və Çin Xalq Respublikası Hökuməti arasında fitosanitar əməkdaşlıq haqqında Saziş"i Azərbaycanın kənd təsərrüfatı naziri Heydər Əsədov və Çinin kənd təsərrüfatı naziri Xan Çanfu imzalayıblar.\n"Azərbaycan Respublikası Hökuməti və Çin Xalq Respublikası Hökuməti arasında mülki hava nəqliyyatına dair Saziş"i "Azərbaycan Hava Yolları" Qapalı Səhmdar Cəmiyyətinin ("AZAL") prezidenti Cahangir Əsgərov və Çinin Mülki Aviasiya Administrasiyasının rəhbəri Li Ciasyan imzalayıblar.\n"Azərbaycan Respublikasının Təhsil Nazirliyi və Çin Xalq Respublikasının Təhsil Nazirliyi arasında 2016-2019-cu illərdə təhsil sahəsində əməkdaşlıq haqqında Anlaşma Memorandumu"nu Azərbaycanın xarici işlər naziri Elmar Məmmədyarov və Çinin təhsil naziri Yuen Quyren imzalayıblar.\n"Azərbaycan Respublikasının Nəqliyyat Nazirliyi və Çin Xalq Respublikasının Nəqliyyat Nazirliyi arasında nəqliyyat sahəsində əməkdaşlıq haqqında Anlaşma Memorandumu"nu Azərbaycanın xarici işlər naziri Elmar Məmmədyarov və Çinin nəqliyyat naziri Yan Çuantan imzalayıblar.\n"Azərbaycan Respublikasının İqtisadiyyat və Sənaye Nazirliyi ilə Çin Xalq Respublikasının Kommersiya Nazirliyi arasında ikitərəfli iqtisadi əməkdaşlığın təşviqi üzrə Anlaşma Memorandumu"nu Azərbaycanın iqtisadiyyat və sənaye naziri Şahin Mustafayev və Çinin kommersiya naziri Quan Xuçen imzalayıblar.\n"Azərbaycan Respublikasının Alternativ və Bərpa Olunan Enerji Mənbələri üzrə Dövlət Agentliyi və Çin Xalq Respublikasının Enerji İdarəsi arasında Anlaşma Memorandumu"nu Azərbaycanın Çindəki səfiri Lətif Qəndilov və Çinin Energetika üzrə Dövlət İdarəsi rəisinin müavini Çen Şan Zye imzalayıblar.\n"Azərbaycan Dəmir Yolları" Qapalı Səhmdar Cəmiyyəti ilə Çin Xalq Respublikasının Milli Dəmir Yolu Administrasiyası arasında dəmir yolu nəqliyyatı sahəsində əməkdaşlıq haqqında Saziş"i "Azərbaycan Dəmir Yolları" Qapalı Səhmdar Cəmiyyətinin sədri Cavid Qurbanov və Çinin Milli Dəmir Yolu Administrasiyasının rəhbəri Lu Donfu imzalayıblar.


"Bəziləri yenə alovlanıb. Deyəcəkdim, ərə get, sakitləş, amma onunla əlaqəli deyil artıq".\nMia.az xəbər verir ki, bu sözləri müğənni Rəqsanə İsmayılova özünün "Instagram” səhifəsində yazıb.\n"Biriləri uzun illərdir mətbuatda yoxdur, fəaliyyəti sıfır, bilmir özünü necə gündəmə gətirsin. Yaddan çıxmısan, bilirəm. Amma mən sehrbaz deyiləm, səni heç mən də gündəmə gətirə bilmərəm.\nVaxtında səni alan olsaydı, Aysun boyda qızın vardı. Özünü övladımla reklam edirsən. Azərbaycanda o qədər peşəkar, savadlı media nümayəndələrimiz var ki, şükür Allaha, ehtiyacımız olanda işimizi həvalə edə bilirik. Mən əziyyətlə pul qazanıram, amma kimlərsə havayı pul almaq istəyirdi.\nCenniferin evində olmağa nə lüzum var, başın çıxmayan internet dünyasında yaşayırıq. Xaricdəki jurnalistlər sənin kimi yatmayıb. Dünyaca məşhur birinin evinin dizaynını öyrənmək sən düşündüyündən daha asandır. Bir də ki, mənə cinayətkar deyirsən, ehtiyatlı ol, son cinayət əməlim sən ola bilərsən”.


Anar Məmmədov: Co Baydenin "soyqırımı" ifadəsini işlətməsi dünyanın hər bir yerində yaşayan türklər üçün qəbuledilən deyil\n13:31 25-04-2021 | 763\nYeniAvropa xəbər verir ki, bu fikirləri Milli Məclisin deputatı Anar Məmmədov səsləndirib.\nDeputat onu da vurğulayıb ki, hələ 2009-cu ildə Barak Obama prezident seçildikdən sonra erməni lobbisinin qarşıya qoyduğu əsas məsələlərdən biri o idi ki, 24 aprel çıxışında soyqırım sözü işlətsin: “Düzdür, Barak Obama o zaman soyqırım sözü işlətmədi, erməni dilində olan frazadan istifadə etdi. Elə həmin gün də ABŞ Konqresinin bir qrup nümayəndəsi Obamaya açıq məktub yazdı. Bu məktubun məğzi ondan ibarət idi ki, əgər biz ermənilərə verilən sözü tutmasaq, gələn seçkilərdə Kaliforniya ştatında demokratlar uduzacaq. Bu da gülünc bir məsələdir. Onda belə çıxır ki, hələ o vaxtdan bəri bu boyda ABŞ dövlətini yönəldən erməni lobbisidir?”\nA.Məmmədov qeyd edib ki, Azərbaycan hər zaman olduğu kimi Türkiyənin yanındadır və onun beynəlxalq hüquqa və ədalətə əsaslanan mövqeyini dəstəkləyir.\n“Türkiyənin problemlərini öz problemimiz, sevincini də öz sevincimiz hesab edirik. Bu gün biz bütün türkdilli ölkələrlə birlikdə Türkiyə ilə həmrəy olduğumuzu bildirməliyik. Bütün İslam dünyası bu həmrəyliyə qoşulmalıdır”,-deyə Anar Məmmədov vurğulayıb.


Küçədə gecələyən kimsəsiz qadın: “Mənə ancaq oturmuş vəziyyətdə yatmağa icazə verirlər” – FOTOLAR/VİDEO\n16 Sentyabr 2015 12:23\nHər gecə paytaxtın Nəsimi rayonu, Şamil Əzizbəyov küçəsi 158 ünvanında, “Müqəddəs Məryəm – mövlud” kilsəsi ilə üzbəüz marketlərdən birinin daş pilləkənində oturaq vəziyyətdə 63 yaşlı qadın yatır. Sakinlər deyir ki, bu sakit insan heç kimə əl açıb heç nə istəmir. İyuldan daş pilləkənləri özünə məkan seçmiş qadına gündüzlər buralarda oturmağa icazə verilmir. O ancaq gəzişə bilər. Gecə isə uzanıb yatmaq qadağan edilib. Yalnız oturduğu yerdə yata bilər. Publika.az neçə ildir küçələrdə gecələyən qadının acınacaqlı həyatının acı məqamlarını təqdim edir:\n“...Evi əlimizdən aldılar”\nBiz onun hər axşam gecələdiyi yerə çatanda saat 23:45 idi. Oturduğu yerdəcə - marketin daş pilləkənlərində yuxulamışdı. Başını yastıq kimi istifadə etdiyi yemək dolu sellofan torbaya söykəmişdi. Ətrafdan keçən avtomobillərin yersiz siqnalları sükutu pozsa da, onu şirin yuxudan oyada bilmirdi. Şüşə qab, içində nələrinsə olduğu üç-dörd sellofan torba – budur onun bu dünyada olan-qalan “əmlak”ı.\nYuxulu gözlərini ova-ova oyananda kimliyimizlə, gəlişimizin səbəbləri ilə maraqlandı. Söhbət əsnasında məlum oldu ki, 63 yaşlı Nina Yakovlevna Stalerova 1952-ci ildə Bakıda doğulub. Ata-anası çoxdan dünyasını dəyişib. Problemlərlə üz-üzə qalan Nina ailə həyatı qurmayıb: “Əvvəllər hər şey öz axarı ilə gedirdi. Birtəhər yaşayırdım. “Xətai” metrostansiyasının yaxınlığındakı köhnə evlərdə qalırdıq. 1991-ci ildən ailəmizin ağır günləri başladı. Aclıq, müharibənin gətirdiyi çətinliklər ucbatından evimizi itirdik. Məni Zina xalam xilas etdi. Hər cür qayğı göstərdi”.\nXalasının evinə sığınan Nina bir neçə il onun mənzilində yaşayır. Lakin bu evi də ona çox görürlər: “Həmin evi əlimizdən aldılar. O insanların kim olduğunu bilmirəm. Heç maraqlanmadım da. Xalam bununla bağlı məhkəməyə müraciət etsə də, heç bir faydası olmadı. Sənədlərimi isə həmin adamlar itirdilər”.\n“Artıq 4 ildir küçələrdəyəm”\nXalası 2011-ci ildə dünyasını dəyişdikdən sonra Ninanın həyatı əsl cəhənnəmə dönüb: “Xalamın övladı yox idi. Onun ölümündən sonra həyatım daha da ağırlaşdı. Həmin mənzilə qeydiyyatım yox idi. Buna görə də mübarizə aparmağa dəyməzdi. Bir də ki tənha, kimsəsiz qadın necə mübarizə apara bilərdi? Qalmaqalı, dava-dalaşı sevmirəm deyə küçələrdə qalmağa məcbur oldum. Bundan sonra ağır günlərimin sayı daha da çoxaldı”.\nİndi həmin küçənin, evlərin, qonşuların tamam dəyişdiyini deyən müsahibim bildirdi ki, qardaşı, bacısı olmadığından üz tutduğu yeganə ünvan küçələrdir: “Artıq 4 ildir küçələrdə yaşayıram. Hər şeyim – bütün əşyalarım xalamın evində məhv edilib. Hər gün neçə-neçə xoşagəlməz halla qarşılaşıram”.\nO, Şamil Əzizbəyov küçəsi, 158 ünvanını iki aydır özünə ünvan seçib. Amma buranı da ona çox görürlər: “Pilləkəndə oturub havanın qaralmasını gözləyirəm. Bir qədər gözlədikdən sonra oturduğum yerdə də yatıram. Düşünürəm ki, kilsənin ətrafı olduğundan burada pis insanlar mənə dəyib-dolaşmazlar. Kilsədəkilər də mənə kömək etmirlər. Hətta içəriyə belə buraxmır, heç dinləmək də istəmirlər. Sənədlərim olmadığından heç bir yerdə iş də tapa bilmirəm. Sənədim olsaydı, heç olmasa, xadimə işləyə bilərdim. Özümə paltar, çörək, yeməyə bir şey alardım”.\n“Polis deyir ki, ancaq otur, uzanıb yatmaq olmaz”\nÜzləşdiyi durumun çox ağır olduğunu deyən qadın bildirir ki, bəziləri onu adam yerinə qoymur: “Elə insanlar var, hörmətsizlik edirlər. Lakin məhəl qoymuram. Burda birtəhər gecələyirəm. Adyalım, döşəyim yoxdur. Olsa, polislər əlimdən alıb küçəyə atar. Yemək gəzdirdiyim sellofan torbadan yastıq kimi istifadə edirəm. Polis uzanıb yatmağa qoymur. Deyir ki, ancaq otur. Mən də oturmuş vəziyyətdə yatıram. Burada yuxulayır, səhər saat 8-də oyanıram. Gec olsa polislər “get haradasa öl, amma burda yatma” deyib qovar. Heç bəzən küçədə qalmağa da imkan vermirlər. Sonuncu dəfə 15-20 gün əvvəl qovdular. Aparıb şəhərin hansı yerində istəsələr, maşından düşürürlər. Bir dəfə hətta qolum da sındı”.\nOna kömək edənlərin sayının azalması hər şeydən əli üzülən qadının ümidlərini zərrə-zərrə öldürür: “Əvvəllər dost-tanış birtəhər kömək edirdi. İndi onlar da yoxdur. Çoxu Rusiyaya köçüb. Sənədlərimin olmaması səbəbindən mən onların yanına gedə bilmirəm. Hər hansı sənədi əvəz edən kiçik bir kağız, şəxsiyyət vəsiqəm olsaydı, Rusiyaya köçmüş rəfiqələrimin yanına gedərdim. Dostlarımın hamısı ordadır. Elə istərdim ki, məni qatara mindirib, burdan deportasiya etsinlər. Şəxsiyyət vəsiqəm yoxdur deyə hər şeydən ümidimi üzmüşəm. Sənəd problemini necə həll edim, bilmirəm. Düşünürəm ki, problemim həll olunası deyil”.\nO, indi ümidini ancaq yaxşı insanlara bağlayıb: “Bəziləri pul, bəziləri yemək, çay verir. Sağ olsunlar, kömək edirlər. Ac qaldığım günlər çox olub. Hava soyuq olanda mərhəmətli insanlar mənə yaşadıqları binaların girişində yatmağa icazə verirlər”.\n“Əynimdəki paltarları mənə yazığı gələnlər verib”\nTanıyanlar yaxınlaşıb ac olub-olmadığımı soruşurlar: “Beşmərtəbə” adlanan ərazidə yaşayan Zoya adlı qadın mənə hər gün kömək edirdi. Təəssüf ki, o da xərçəng xəstəliyindən vəfat etdi. Əynimdə gördüyünüz bu paltarları da tanışlar, mənə yazığı gələnlər verib”.\nMüsahibim deyir ki, ona yazığı gələn insanlar çox azdır: “Mərhəmətli adamların sayəsində sağ qalmışam. Psixikam normaldır deyə hələ tab gətirə bilirəm.\nQiyabi tanıyanlar məni küçədə yatan görəndə heç nə demirlər. Bəzən isə axşamlar əyyaşlarla, yetim uşaqlarla da qarşılaşıram. Özümü pis adamlardan qorumağa çalışıram”.\n“Neçə yaşım olduğunu artıq unutmuşam”\nKimsəsiz qadın deyir ki, tezliklə qış gələcək və yenə üşüyəcək: “Dörd qışı birtəhər yola saldım. Amma belə çox davam edə bilməz. Havalar soyuq olanda özümü qorumağa çalışıram. Şaxtalı günlərdə binaların dəhlizində gecələyirəm. Payızın yağışlı günləri başlayanda yeganə sığınacağım yer binaların dəhlizi olacaq. Qadın üçün çox çətindir. Özü də tənha qadın. Əgər bəziləri kimi spirtli içki içsəydim, bəlkə də, dərdlərimi unudardım.\nNeçə yaşım olduğunu artıq unutmuşam. Bircə onu bilirəm ki, 1952-ci ildə doğulmuşam. Mən artıq özümü insan saymıram. Çünki doğum günlərim belə yadımdan çıxıb. Həyatımın ən çətin günlərini yaşayıram. Amma bununla belə tək istəyim budur ki, heç kim mənə toxunmasın.\nÇıxış yolum yoxdur. Hələ ki tab gətirə bilirəm. Amma sağlamlığımı itirmişəm. Qalmağa yerim, sığınmağa adamım, köçüb getməyə sənədim yox, deməli, mənim dərdimin çarəsi ölümdür”.\nNina deyir ki, hələ bir neçə il əvvəl xalası Rusiyanın ölkəmizdəki səfirliyinə sənədləşmə məsələsində kömək üçün müraciət edib: “Lakin bunun heç bir faydası olmadı. Dedilər, biz sizə heç cür kömək edə bilmərik. Xəstə olduğumdan özüm müraciət edə bilmədim”.\n“Qışda Ninanın aqibəti necə olacaq?”\nOna kömək edən sakinlərlə də söhbətləşdik. Ninaya tez-tez baş çəkən Azər Hüseynov deyir ki, artıq bir müddətdir onu burada gecələyən görür: “Marketin daş pilləkənlərinə pənah gətirən qadına uzanıb yatmağa belə icazə vermirlər. Ən böyük problemi budur ki, polis yalnız oturduğu vəziyyətdə yatmağa icazə verir. Ona görə bütün gecəni daş pilləkənin üstündə oturaq əziyyətdə yatır. Amma gündüz oturmağa da icazə vermirlər. Ancaq gəzişməlidir. Yalnız hava qaraldıqdan sonra marketin pilləkənlərində oturur. Ona şorba, çay, çörək gətiririk. Çalışırıq hər cür kömək edək ki, ac qalmasın. Özü heç kimdən heç nə istəməz, kimsəyə əl açmaz. Burda sakitcə oturub, küçədən keçib gedənləri seyr edir”.\nSara Cəfərova adlı sakin isə Ninaya heç kimin rəhm etmədiyindən gileyləndi: “Ona tez-tez isti çay, yemək veririk. Lakin bütün bunlar da qoca, kimsəsiz insan üçün azdır. Tezliklə soyuq qış qapını döyəcək. Onda Ninanın aqibəti necə olacaq?”\nP.S. Üzümü kimsəsiz qadını narahat edənlərə tuturam: bu insan doğmalarını, evini, kimliyini təsdiq edən sənədlərini, ən əsası isə xoşbəxtliyini itirib. Biz ki insanlığımızı itirməmişik. Gecələri daş pilləkənlərə sığınan 63 yaşlı kimsəsiz insan Yer üzündə özü boyda yer tutur. Nə üçün soyuq pilləkənləri də ona çox görürük? Həyatda hər şeyini itirmiş bu qadına yaxşılıq etməyi bacarmırıqsa, barı, pislik etməyək.\n700 bal toplayan abituriyent: "Bütün günü oxumağa ehtiyac yoxdur"